text:
Dusangirijambo: Nyagasani, ugirira bose impuhwe ngo babone ukwisubiraho !
AMASOMO YO KURI ICYI CYUMWERU CYA XXXI GISANZWE,UMWAKA C.
1.ISOMO RYA MBERE:
Isomo ryo mu gitabo cy’Ubuhanga
11,11, 23-26; 12, 1-2
Nyagasani, ugirira bose impuhwe
kuko ushobora byose, ukirengagiza
ibyaha by’abantu ugira ngo babone
kwisubiraho. Ukunda ibiremwa
byose kandi nta na kimwe uhigika
mu byo waremye, kuko iyo ugira icyo
wanga muri byo utari kwirirwa
ukirema. None se ni ikihe kiremwa
cyari kubaho, utabishatse? Cyangwa
se ni ikihe cyari kurokoka
utakibeshejeho? Utuma byose
birokoka kuko ari ibyawe, wowe
Mugenga w’ubugingo, kandi
n’umwuka wawe uzira gushanguka,
uri mu biremwa byose. Bityo ugenda
buhoro buhoro uramira abaguye,
ukababurira ubibutsa ibibatera
gucumura, kugira ngo bigobotore
ikibi maze bakwemere, Nyagasani.
2. ZABURI tuzazirikana niya 144 (145), 1-2, 8-9, 10-11, 13cd-14
Ifite inyikirizo igira iti« Mana yanjye, mwami wanjye nzakurata, nzasingiza izina ryawe iteka ryose.»
Buri munsi nzagusingiza,
nogeze izina ryawe iteka ryase.
Uhoraho ni umunyampuhwe
n’umunyaneza,
Atinda kurakara kandi akagira
urugwiro.
Uhoraho agirira bose ibambe,
maze imbabazi ze zigasakara ku
biremwa bye byose.
Uhoraho, ibiremwa byawe byose
nibijye bigushima,
abayoboke bawe bagusingize!
Bazarate ikuzo ry’ingoma yawe,
batangaze ubushobozi bwawe.
Uhoraho ni mutabeshya,
akaba indahemuka mu byo akora
byose.
Uhoraho aramira abagwa bose,
abunamiranye akabaha kwemarara.
3. ISOMO RYA KABIRI:
Isomo ryo mu ibaruwa ya kabiri Pawulo intumwa yandikiye Abanyatesaloniki
1, 11-12; 2, 1-2
Bavandimwe tubasabira iteka kugira
ngo Imana yacu ibahe gutunganya
ibyo yabatoreye, kandi ngo ku bubasha bwayo ibahe gukora ibyiza
byose mwiyemeje, mugire n’ukwemera kwigaragaza mu bikorwa. Bityo izina rya Nyagasani Yezu rizakurizwe muri mwe, namwe muri We, mubikesha ubuntu
bw’Imana yacu n’ubwa Nyagasani
Yezu Kristu. Bavandimwe, ku byerekeye amaza y’Umwami wacu Yezu Kristu no ku byerekeye uko tuzakoranira iruhande rwe, hari icyo twabasaba: muramenye
ntimugahagarike imitima vuba, ngo
muce igikuba mubitewe na bamwe
biha kubemeza ko umunsi wa Nyagasani waba wageze, bitwaje ubuhanuzi batugerekaho n’andi magambo tutigeze tuvuga, cyangwa se amabaruwa ngo twaba twaranditse.
Iryo n’ijambo ry’Imana!
4. IVANJILI
Amagambo yo mu Ivanjili ntagatifu uko yanditswe na Luka (Lk 19, 1-10).
Muri icyo gihe, Yezu ageze i Yeriko
yahuranya umugi. Nuko haza umugabo
witwa Zakewusi, yari umutware
w’abasoresha akaba umukungu.
Agerageza kubona Yezu uwo ari we
ariko ntiyabishobora, kubera imbaga
y’abantu kandi akaba yari mugufi.
Arirukanka abacaho maze yurira igiti
cy’umuvumu, agira ngo abone Yezu wari
ugiye kunyura aho. Yezu ahageze
yubura amaso aramubwira ati
«Zakewusi, manuka vuba kuko ngomba
gucumbika iwawe uyu munsi.» Nuko
amanuka bwangu, amwakirana
ibyishimo. Ababibonye bose barijujuta,
baravuga bati: «Yagiye gucumbika ku
munyabyaha!» Nuko “Zakewusi yegera
Nyagasani aramubwira ati: «Rwose
Mwigisha, kimwe cya kabiri cy’ibyo
ntunze ngihaye abakene; niba kandi hari
uwo nahuguje, ndamusubiza ibye incuro
enye.» Yezu ni ko kuvuga ati «Uyu
munsi umukiro watashye muri iyi nzu,
kuko uyu nawe ari umwana wa
Abrahamu. Koko rero, Umwana
w’umuntu yazanywe no gushaka no
kurokora ibyazimiye.»
Iyo n’ivanjili Ntagatifu!


c: text/html

text:
Rwanda | Gakenke: Mu isabukuru y’imyaka 25 ya FPR, abanyamuryango bakanguriwe gukora bagakataza mu iterambere
Hon. Mukantabana, Umuyobozi w’Akarere gakenke na Guverineri bagiye gukata umutsima (gateau) yo kwizihiza isabukuru y’imyaka 25 FPR imaze ishinzwe. (Ifoto: N. Leonard)
Abanyamuryango b’ingeri zose ba FPR-Inkotanyi bo mu Karere ka Gakenke bitabiriye isabukuru y’imyaka 25 imaze ishinzwe, bakanguriwe gukomeza gukora kugira ngo barusheho gukataza mu iterambere bagezeho.
Ibi Hon. Senateri Mukantabana Marie yabitangarije mu birori byo kwizihiza isabukuru y’imyaka 25, Umuryango wa FPR-Inkotanyi umaze ushinzwe byabereye mu Karere ka Gakenke, kuri uyu wa 18/11/2012.
Umuryango wa FPR wazanye umuco mwiza wo kuremera abatishoboye kugira ngo bave mu bukene, intumbero ya buri wese yagombye gufasha abantu batishoboye, mu myaka iri imbere bakazaba ari amateka; nk’uko Hon. Senateri Mukantabana Marie abishimangira.
Yagize ati: “Ndifuza ko ubukungu bwagera kuri bose, ndifuza ko abatishoboye baba bakeya cyane, ubutaha mukajya mushaka utishoboye muremera mukamubura kuko bose bazaba barakataje mu iterambere.â€
Abayobozi banyuranye bitabiriye ibirori by’ isabukuru ya FPR. (Ifoto: N. Leonard)
Guverineri w’Intara y’Amajyaruguru, Bosenibamwe Aimé, akaba n’umuyobozi wa FPR muri iyo ntara, avuga ko isabukuru ari igihe cyo kwishimira ibyagezweho no guharanira ko intambwe yatewe itasubira inyuma.
Yabivuze atya: “Isabukuru y’imyaka 25 ya FPR ni igihe cyo kwishimira ibyiza bikomeye, twigejejeho yaba mu bukungu, imiyoberere myiza, imibereho myiza, muri diplomatie no mu mutekano. Uyu umusingi tumaze kwiyubakira, tugomba kuwusigasira ntihagire abawusenya kugira ngo dukomeze tujye imbere.â€
Ubuyobozi bwa FPR bwagejeje ku Banyarwanda iterambere, ubumwe n’ubwiyunge bwagaragara ko budashoboka kuri benshi cyane cyane Abazungu; nk’uko Umuyobozi w’Intara y’Amajyaruguru yakomeje abisobanura.
Mu ndirimbo, imivugo n’ubuhamya bwatanzwe, abanyamuryango ba FPR bashimangira ko ubuyobozi bwa FPR bwateje imbere Abaturarwanda muri rusange n’ibyiciro byihariye by’Abanyarwanda by’umwihariko binyujijwe muri gahunda z’iterambere zitandukanye.
Maniragaba Léonard, utuye mu Kagali ka Buheta, Umurenge wa Gakenke wari mu cyiciro cy’abatishoboye, ahereye ku nkunga y’ubudehe y’ibihumbi 50 ngo yasezereye ubukene, atangiriye ku nkoko z’imishwi 30, none ageze ku nkoko ibihumbi bibiri zikorwamo n’ abakozi 16 ahemba nta kibazo.
Nyirarukato Spéciose, umwe mu babana n’ubumuga watanze ubuhamye, asobanura ko ubuyobozi bwiza bwa FPR butavanguye ababana n’ubumuga nk’ubundi buyobozi bwabayeho mu Rwanda, bwitaye ku mibereho myiza yabo, bubashyiriraho inama y’igihugu y’ababana n’ubumuga.
Mu rwego rwo kwitegura isabukuru, abanyamuryango ba FPR mu Karere ka Gakenke bakoze ibikorwa binyuranye bigamije guhindura imibereho y’abaturage batishoboye.
Urubyiruko rushamikiye ku muryango wa FPR-Inkotanyi rwubakiye Syvestre Ngendahimana, utuye mu Kagali ka Nganzo, Umurenge wa Gakenke inzu y’amatafari ahiye isakaje amabati ifite agaciro ka miliyoni esheshatu z’amafaranga y’u Rwanda.
Mu gihe cy’amezi atatu, abanyamuryango ba FPR baremeye abatishoboye inka 121, ingurube 124, ihene 498, intama 229, inkwavu hafi 400 n’inkoko 89 hagamijwe ko babona ifumbire yo kubafasha kongera umusaruro uva ku buhinzi; nk’uko Umuyobozi w’Akarere ka Gakenke Nzamwita Deogratias yabitangaje.
Mu rwego rw’imiyoborere myiza, ubuyobozi bw’ibanze bwakemuye ibibazo by’abaturage bigera kuri 176 mu gihe 12 bigaragara ko bikomeye byajyanwe mu nkiko. Abanyamuryango bubatse inzu 81 z’abatishoboye banatanga matelas zigera 350; nk’uko Nzamwita yakomeje abitangaza.
Abakorabate bo mu Murenge wa Nemba bashimishijeabitabiriye ibirori. (Ifoto: N. Leonard)
Uyu munsi waranzwe n’ibyishimo byinshi witabiriwe n’abanyacyubahiro batandukanye barimo abasenateri, abadepite, ingabo na polisi, unasurutswa n’amatorero abyina indirimbo za gakondo ndetse n’abakorobate.
Akarere ka Gakenke katangirijwemo imyiteguro yo kwizihiza isabukuru y’imyaka 25 FPR-Inkotanyi imaze ishinzwe ku rwego rw’igihugu, tariki 11/08/2012, kanabimburiye utundi turere tw’Intara y’Amajyaruguru mu kwizihiza iyo sabukuru.
Nshimiyimana Leonard

robotstxt: allowed

filter: keep


text:
Rutayisire Boniface/ Bruxelles
Nk’uko byari byaratangajwe, tariki ya 10 Gashyantare 2018 ahitwa i Neder-Over-Hembeek, igitaramo cyateguwe na IBUKA yo mu Bubiligi yitwa “Ibuka, Mémoire et Justice ASBL” cyarabaye kandi kigenda neza cyane.
Iki gitaramo cyari cyateguwe muri Gahunda yo kurundanya inkunga yifashishwa mu bikorwa bya Ibuka birimo no gutegura icyunamo cya Jenoside yakorewe Abatutsi mu Rwanda muri Mata 1994.
Igitaramo cyitabiriwe n’abanyarwanda benshi n’inshuti zabo z’abanyamahanga ku buryo icyumba cyabereyemo cyari cyuzuye.
Mu bari bakitabiriye kandi harimo Ambasaderi w’u Rwanda mu Bubiligi, Rugira Amandin na Madamu we.
Igitaramo cyatangijwe Madame Félicité wari uyoboye gahunda, yifuriza ikaze abakitabiriye arangije aha ijambo Perezida wa Ibuka, Mazina Deo.
Mu ijambo Perezida wa Ibuka yageje ku bari aho, yabanje kwerekana abamufasha muri Komite ya Ibuka, Mémoire et Justice. Mu bo yerekanye hari Umunyamabanga Mukuru Simon Pierre, Komiseri ushinzwe imari Madame Anny, akaba yari n’umuhuzabikorwa wa kiriya gitaramo. Hari kandi Komiseri ushinzwe kwibuka Aloys Kabanda, na Komiseri ushinzwe ubutabera Bwana Kayiranga.
Muri Ibuka, Mémoire et Justice, na bo bashyize imbere cyane urubyiruko kuko Deo Mazina yasobanuye ko batangije itsinda ry’urubyiruko ryitwa “Ibuka New Generation”. Rikaba ari itsinda ry’urubyiruko biyemeje kwitangira impamvu Ibuka, Mémoire et Justice igamije kugeraho zose. Iri tsinda ry’urubyiruko rwa Ibuka rikaba rimaze gukomera cyane kandi harifuzwako n’abandi baryinjiramo.
Perezida wa Ibuka yakurikijeho kwibutsa amateka y’ishyirahamwe ahagarariye, avuga n’ibikorwa byaryo, asoza ashimira abitabiriye igitaramo kuko bitari ukwitabira igitaramo gusa ahubwo kukitabira byari n’igikorwa cyo gutera inkunga Ibuka, Mémoire et Justice mu bikorwa byayo.
Mu byaranze igitaramo habayemo gusabana cyane kuko wasangaga abakitabiriye bose bahuje urugwiro bya kivandimwe na kinyarwanda. Habayemo no gusangira ndetse no kwidagadura.
Itorero Ihanika ryasusurukije abari bahari maze na bo bacinya akadiho biratinda. Abandi bacuranzi basusurukije abari bahari ni igihangange De Gaulle n’igihangange Jean Paul Samputu hanyuma bisozwa na D.J Flor kugeza bukeye.
Iki gitaramo cyari cyiza cyane kandi cyari giteguye neza. Serivisi na zo zagenze neza ku buryo ari ngomba gushimira bamwe mu bitanze, nk’abahoze mu buyobozi bwa Ibuka aribo Usabayezu Emmanuel, na Stany Mukurarinda.
Abandi bo gushimirwa bitanze cyane bikomeye ni Carine, Priscilla, Mylliam n’urubyiruko biyemeje kwitangira impamvu Ibuka iharanira bibumbiye mu itsinda ryitwa “Ibuka New Generation”.
Tel: +32 466 45 77 04 (Watsapp & viber)


text:
Abaturage bo mu mudugudu wa Kibare, mu kagari ka Nsinda, Umurenge wa Muhazi mu karere ka Rwamagana, barasaba ubuyobozi gukura mu kaga umukecuru witwa Mukagahigi Madalina w’imyaka 76 n’umuhungu we, Nyakabungo w’imyaka 60 baba mu nzu yenda kubagwira.
Umuturanyi wabo, Ndayambaje Daniel yavuze ko uyu mukecuru n’umuhungu we bakwiye gufashwa n’ubuyobozi bakubakirwa inzu, bakava mu yenda kubagwira.
Yagize ati “Uyu mukecuru aba muri iyi nzu yasenyutse ku buryo ishobora no kumugwaho, duhora dufite ubwoba ko izamugwira bitewe nuko yangirise, yabanje kuyivamo arazerera tubona aragarutse ayisubiramo duterwa impungenge nuko ayibamo kandi akayibanamo na Nyakabungo, umuhungu we, na we wari ufite inzu iza gusenyuka”.
Arakomeza, ati “Njye mbona ubuyobozi bukwiye kubafasha kuko nta bushobozi kandi imvura yo mu itumba ibasanzemo yazabagwira rwose, bakeneye ubutabazi bwihuse”.
Mukagahigi Madalina yabwiye Bwiza.com ko kuba muri iyo nzu yabitewe no kurambirwa gucumbika kandi yarabuze ubushobozi bwo kwiyubakira.
Yagize ati “Iyi nzu yasenywe n’imvura yo mu kwezi kwa Kane ariko na mbere hose yari ishaje, bambwiye ko ngomba kuyivamo nkacumbika, nageze aho mbonye ko bidashoboka gukomeza gucumbika nagarutse hano nsangamo umuhungu wanjye Nyakabungo na we wagize ibyago agasenyerwa n’imvura mu kwa kane, ubu na we tuyibanamo uko imeze, imvura iragwa tukanyagirwa kandi uko iguye tuba dufite ubwoba ko yasenyuka, nta bushobozi mfite bwo kuyubaka, kuyibamo ni nko kuba hanze”.
Mukagahigi arakomeza anasaba guhindurirwa icyiciro cy’ubudehe kugira ngo ajye ahabwa inkunga y’ingoboka ihabwa bagenzi be bashaje. Ati “Nasanze baranshyize mu cya gatatu, abaturage bansabira kujya mu cya mbere ariko ntabwo byakozwe”.
Umunyamabanganshingwabikorwa w’umurenge wa Muhazi, Muhamya Amani avuga ko ikibazo cy’uyu mukecuru yakimenye bakaba bateganya kugishakira umuti.
Aragira ati “Ikibazo cy’uriya mukecuru nakimenye mu cyumweru, batubwiye ko yanze gucumbika ashaka kubakirwa ariko turimo gushaka uko tumwubakira, amabati yarabonetse tugiye kureba uburyo bamubumbira amatafari ariko ikihutirwa tugiye gukora ni uko aba avuye muri iriya nzu kuko ntitwayubaka ayibamo, naho uriya muhungu we yasenyewe n’ibiza, hari n’abandi 14 basenyewe n’ibiza ntabwo ariwe wenyine”.
Muhamya yavuze ko guhindurira icyiciro no guhabwa inkunga ya VUP bizakorwa igihe nikigera.
Inkuru dukesha bwiza.com


text:
Rubavu: Kabarebe yasabye abatujwe na Leta kutagurisha inzu bubakiwe
Yanditswe na IYAREMYE YVES
Minisitiri w’Ingabo, Gen. James Kabarebe yasabye abatujwe mu Mudugudu w’Ikitegererezo wa Bahimba wo mu Murenge wa Nyundo mu Karere ka Rubavu gufata neza inzu bubakiwe.
Ni nyuma y’aho mu Murenge wa Rweru mu Karere ka Bugesera hagaragaye ikibazo cy’abagurishije inzu Leta yabubakiye nk’abatishoboye birukanwe muri Tanzania mu mwaka wa 2006.
Minisiteri y’Ubutegetsi bw’Igihugu ivuga ko bitemewe kugura cyangwa kugurisha inzu Leta yubakiye umuturage utishoboye, ariko hari abagiye babirengaho.
Gen Kabarebe yasabye abo mu Mudugudu wa Bahimba kudakora ikosa ryo kugurisha izo nzu batujwemo.
Ati: “Inzu mwahawe musabwe kuzifata neza, hari aho byagiye bigaragara ko hari abahabwa inzu ejo ugasanga bazisambuye barimo kugurisha, mwahawe umudugudu mwiza ufite byose bikenerwa ngo mubihereho mwiteza imbere.”
Gen Kabarebe yabivugiye mu muhango wo gutaha ku mugaragaro uwo mudugudu wuzuye utwaye amafaranga y’u Rwanda asaga miliyari imwe na miliyoni magana abiri.
Yashimiye uruhare rwa buri wese mu gutuma iki gukorwa kigenda neza, asobanurira abahawe inzu amahirwe yose bahawe agiye kubafasha kwiteza imbere.
Minisitiri w’Ingabo yavuze ko iyi ari intambwe yo gufasha abatujwe muri uyu mudugudu kugera kure. Ati: “Muhawe inzu nziza zo guturamo mubaho neza, muhawe amashuri abanyeshuri bagiye kwiga, mugiye korora mufite n’amahirwe menshi cyane.”
“Igihugu cyacu gifite byose byadufasha gutera imbere, mukure amaboko mu mufuka mukore mugire icyo mwimarira, mugomba gukora mukivana mu bukene byanze bikunze.”
Umuyobozi w’Akarere ka Rubavu, Habyarimana Gilbert, yavuze ko uyu mudugudu uje ari igisubizo, cyane ko ibikorwa remezo bawushyizemo bizagera kuri benshi.
Agira ati: “Hari ivuriro rifasha abatuye muri Nyundo, hari ishuri ry’imyaka 4 rigiye kwifashishwa mu kugabanya ubucucike bw’abanyeshuri biga mu bigo bitandukanye byegereye Bahimba, tuzakomeza kuba hafi y’abaturage tubakangurira kurushaho kwifashisha amahirwe bahawe biteza imbere kandi n’ibitari byahagera birimo icyumba mberabyombi kizifashishwa mu kuzamura imyidagaduro, isoko, umuhanda ukoze neza na byo bizakorwa mu gihe kidatinze.”
Nyirabarihira Ancilla, umwe mu batishoboye watujwe muri uyu mudugudu, yavuze ati “Nari mu kiciro cya mbere cy’ubudehe ariko nyuma yo gutuzwa muri uyu mudugudu, icyo kiciro nkivuyemo ngiye mu cya kabiri.”
Yunzemo ati “Nzabigeraho mbikesha amahirwe y’iterambere negerejwe. Mbere twari dutuye ahantu habi turi mu bukene ariko twatujwe ahantu heza hari umuriro, amazi, amashuri n’ibindi bigiye kudufasha kwiteza imbere, ngiye guharanira gukora cyane.”
Uyu mudugudu watangiye kubakwa muri Mutarama 2017 wuzura muri Kanama 2018.
Ugizwe n’inzu 12 aho imwe iturwamo n’imiryango 4 kuri ubu hakaba hatujwemo imiryango itishoboye n’indi yakuwe mu manegeka igera kuri 48.


text:
Ese Abaheti bwari ubwoko buteye bute?
Nubwo bitagaragara mu mateka y’isi, Abaheti bagize uruhare rukomeye mu mateka yo mu isezerano rya kera, bityo benshi bagiye bakoresha ubu bwoko mu gusuzuma ukuri kwa Biblia. Hashize imyaka myinshi, abanditsi n’abanyamateka nta kintu bazi ku bwoko bw’Abaheti, bityo bagahera aho bavuga ko inkuru y’Abaheti ari inkuru mpimbano “mythology” iri muri Biblia.
Batanga ingingo bavuga ko, kuva nta nyandiko ziberekeyeho ndetse n’umuco wabo n’uko babayeho zibahamya, ubwo ntababayeho. mu kinyejana cya 15 na 16 mbere ya Kristo ariko, hariho inyandiko nyinshi zavumbuwe, guhera mu 1876, zahamije ko Abaheti bari ubwoko bukomeyehave.
Abaheti bagaragara inshuro zigera hafi kuri 50 muri Biblia. Bakomoka kuri Heti, umuhungu wa Canaan , akaba umwuzukuruza wa Nowa, itang 10:15. Batwaraga igice cya Siria n’uburasirazuba bwa Turkia nyuma baza gutsindwa n’Abanyegiputa na Babuloni barahabakura. Ibitabo byAbashuri n’Abanyababuloni bivuga Siria na Israheri “nk’igihugu cy’Abaheti”kandi Yosuwa 1:4 agaragaza igihugu cy’Abaheti nk’igice kimwe kinini mu bigize igihugu cyasezeranijwe Abisraheri.
Abrahamu yabanye n’Abaheti, anabakuraho ubuvumo cyangwa isambu yo gushyinguramo umugore we Sara Itang 23. Esawu umuhungu wa Isaka yarongoye Abahetikazi (Itang 26:34), ndetse na Uriya umwe mu bagabo b’intwari za Dawidi yari umuheti (2 Samweri 11:3). Abaheti kandi bakomeje kubaho na nyuma y’uko Abayuda bavuye bu bunyage I Babuloni (Ezra 9:1). Hatekerezwa ko Abaheti hanyuma baba barivanze n’andi moko bityo izina ryabo rikibagirana.
Abaheti basenganga imana nyinshi, bizeraga ibigirwamana by’amashusho y’ibiri mu kirere, ku butaka, n’ibindi….., ibi bigirwamana kandi byari muri bimwe Imana yarahirije Abisraheri kutazasenga. Hamwe n’andi mahanga y’abapagani kandi, uku gusenga ibigirwamana kwajyanaga n’imirimo yo gusuzuguza Uwiteka aribyo byatumaga Uwiteka abarakarira.
Igihe Uwiteka yahaga Abisraheri igihugu cy’i Canaan, imwe mu mpamvu yabasabye kurimbura abari bagituyemo kwari ukugira ngo banamareho imirimo yo gukiranirwa ngo itazanduza ubwoko bw’Imana (kuva 23:28-33). Imana ntiyashakaga ko ubwoko bwayo bukurikiza ibigirwamana by’abaheti.


text:
Urwenya rwoherejwe na paster gratien:
Fri, 18 Dec 2015 21:04:07 +0100
ibisamb bibiribxa4ye kwi imyembemyembe barabifata babyirukankaho biruhukira mu buruhu kiro noneho bifata
imyembe ibiri biyishyira ku muryango bitangira kugabana uyu nuwange uyu ni uwawe umuzamu abyumvise ajya kubwi ra doctor ati Imana na satani bari kugabana abantu bapfuye doctor araza yumva byabisambo birikuvuga uyu nuwawe uyu ni uwange doctor yikura itaburiya arirukanka..muge mugira kwizera nogutinyuka muzanesha!!!
Uru rwenya rufite amanota


text:
Rwanda | Nyamasheke: Indashyikirwa mu kugira uruhare mu iyeswa ry’imihigo zashimiwe.
Mu nteko y’abaturage b’akarere ka Nyamasheke yateranye kuri uyu wa gatanu tariki ya 31/08/2012, abantu bagize uruhare runini kurusha abandi mu gushyira mu bikorwa imihigo y’akarere mu mwaka More...
Rwanda | Kamonyi: Abafatanyabikorwa n’abaturage ni bo bafashije ubuyobozi kwesa imihigo
Kuba ibikorwa byinshi byagezweho mu guhigura imihigo y’umwaka wa 2011/2012, byatewe n’uruhare abaturage bagiye bagaragaza mu kwitabira gahunda za leta. Abafatanyabikorwa na bo bakaba barakurikiranywe More...


text:
Urwenya rwanditswe n'umusomyi/umwanditsi ku Igituba witwa Latoute
Agashya muri quartier:umugabo ejobundi yaratashye asanga umugore we aramutukira nyina, umugabo ati "ntiwankangisha icyo gituba cyawe ninjizamo agace k'umubiri ntikagire aho kagera ngo unsuzugurire mama narasohotse mucye n'ibice byanjye byose by'umubiri! Byari week-end lundi umugore ajya ku rukiko rw'ahantu ati "ndarega ubutane!" umugabo ati "nuko ntawenda nyina ngo abe ariwe nirongorera kuko mukunda!"
Par LATOUTE
INKURU BISA
1.Urwenya rw'Igitsina I
2.Urwenya rw'Igitsina II
3.Inganzo y'Igituba
4.Urwenya
5.Urwenya Rusanzwe
6.Urwenya rw'Igitsina
7.Urwenya Tuba!
umugabo,umugore,urugo,urwenya,latoute


text:
Daily Archives: April 30, 2016
Umwakagara yohereje umwuka w’uburiganya n’umwuka w’ikiyoma mu bwami bw’uRwanda bukorera mubuhungiro!
April 29, 2016 Ijambo ry’Uhoraho rinzaho maze rirambwira riti,mwana w’umuntu,dore mu minsi iri mbere umwakagara agiye guhura nakaga gakomeye cyane kuko ishyaka rye rya FPR/RPF(Abatutsi) bamazee kubona yuko ingoma yabo yarangiye bikaba bizatuma ubuzima bwabo buzarangirira muri gereza nk’uko byagendekeye MRND (Abahutu) none dore bahimbye amayeri yo kwitandukanya n’umwakagara kugirango bizabe urwitwazo bazakresha mu manza bazaregwamo murukiko mpuzamahanga uko niko Uwiteka avuga.
Abacunguwe n’Umwami Yesu
Gukosora umurongo wa mathayo 6:23
RPF igiye gucikamo ibice (3)


text:
Monthly Archives: October 2018
Ibiti bitatu by’ubutegetsi muri gakondo ya bakiranutsi bicirwaho iteka!!!
OCT 27, 2018 njyanwa mu iyerekwa mbona ko abantu bajya gusengera mugikombe cy’imisozi miremire,maze ijambo ry’Uhoraho Uwiteka Imana Nyiringabo rinzaho rirambwira riti,ijwi ry’Urangurura mu butayu,bwira abantu ko Uwiteka adashobora kumva amasengesho ya bantu basengera mu gikombe,kuko yumva gusenga k’umuntu usengera kumusozi muremure uko niko Uhoraho Uwiteka Nyiringabo abivuga.
Umwana w’Umwega,ko yinjiye mu gihugu cy’Abakaludaya,yaba ari we uzagaruza intara ya Karagwe?
Umwijima ugose Umwami w’uRwanda YUHI VI Bushayija Emmanuel
Utazi Umwega,Azamweguza Inka Amabere!!!
RPRK UMUTWE WA ZA MAGIGIRI UHARANIRA UBWAMI BWA ABEGA
RPRK COMMITTEE IN UGANDA:
Uyumutwe wa za magigiri watangiye muri 2006,icyo gihe witwaga RPR Inkeragutabara,wari warashinzwe na CPT.MUYENZI,usengera muri ADEPR wigize umuvugabutumwa bwiza.Yarafatanije na LT.Jean De dieu NTIRUSHWA nawe wasengeraga muri ADEPR,bakaba bari bashinzwe kugigira idini rya ADEPR,no kubatangaho amakuru mu nzego zishinzwe iperereza.


text:
Mu murenge wa Byumba mu karere ka Gicumbi hari umuryango w’abantu batatu wibera mu ishyamba ku gasozi kuko nta bushobozi ufite bwo kwiyubakira inzu yo kubamo.
Nyiranambajimana Marie Louise na Nyiranzabonimana Sandrine bavuga ko bamaze imyaka itatu babana mu ishyamba na nyina ubabyara Nakure Theresa kuri ubu bivugwako afite uburwayi bwo mu mutwe.
Uyu muryango w’abantu batatu ubarizwa mu mudugudu wa Gashirwe ,akagari ka Gacurabwenge, umurenge wa Byumba umwe mu mirenge y’umujyi mu karere ka Gicumbi. Ubwo umunyamakuru wa TV na Radio One yageraga aho uyu muryango wibera mu gihuru bamwe mu bawugize bamusobanuriye ko baba mu ishyamba kubera ko nta bushobozi bwo kwiyubakira inzu yo kubamo bafite.
Uyu muryango uvuga kandi ko iyo imvura iguye cyane cyane nijoro ibanyagira utibagiwe n’ibikoko bibabuza amahwemo.
Gusa iyo ugeze aho uyu muryango uba nta bimenyetso bihambaye uhasanga bigaragaza ko haba abantu icyakora aba bakobwa bombi bakavuga ko udushami tw’inturusu baba bagondagonze ndetse n’ibitambaro byo kwiyorosa nyina ubabyara abyikorera akirirwa abibungana ku gasozi kubera uburwayi bwo mu mutwe dore ko ubwo umunyamakuru yahageraga atahamusanze.
Ubuzima bubi uyu muryango ubayemo n’abaturanyi bawo ngo bubateye impungenge aho bemeza ko nta gihe batabibwira ubuyobozi cyane cyane ubw’umurenge wa Byumba n’akarere ariko ntihagire igikorwa imyaka itatu ikaba yirenze.
Ni ikibazo ubuyobozi bw’akarere ka Gicumbi buvuga ko ari gishya kuri bwo icyakora bukavuga ko bugiye guhita bukodeshereza icumbi uyu muryango mu gihe hari gushakwa uko wakubakirwa nk’uko Ndayambaje Felix uyobora akarere ka Gicumbi abivuga.
Akarere ka Gicumbi ni kamwe mu turere tw’igihugu dukunze kugaragaramo abantu baba badafite aho kuba kandi bakanagaragaza ko badahwema gutakambira ubuyobozi ngo bubafashe ariko bikaba iby’ubusa. Hakaba na bamwe mu bayobozi itangazamakuru ribaza ku bibazo nk’ibi ntibatinye kuvuga ko ari ubwa mbere babyumvise nyamara abaturage baba bagaragaza ko babibamenyesha inshuro nyinshi ariko bakabima amatwi.
Nsanzimana Ernest ni Umwanditsi mukuru w’Ikinyamakuru Umuryango. Yatangiye gukorera iki kinyamakuru muri Nzeli 2016, afite Impamyabumenyi y’Icyiciro cya Kabiri cya Kaminuza (A0) mu Itangazamakuru n’Itumanaho yakuye muri Kaminuza y’u Rwanda Ishuri ry’ itangazamakuru n’ itumanaho


text:
Umwana w’umukobwa wari waribasiwe n’imyuka mibi ,aho bari baramutongereye ko azapfa ntacyo yimariye, bamuteza kuruka amaraso, ubwo bigambaga ko azaruka amaraso kugeza amushizemo umwuka agapfa. Bishop Rugagi yaramusengeye, arakira burundu.
Ku wa 22/06/2017 yari yagiye gusenga bisanzwe nk’abandi bose hanyuma ubwo byageraga mu mwanya wo gusenga, amadayimoni yaramufashe atangira kumutitiza, ubwo yari afite imbaraga nyinshi cyane, nibwo Bishop yamwegereye atangira kumusengera, ariko byari urugamba rutoroshye.
Ubwo amadayimoni yamuvugiragamo, ati "ntabwo tumuvamo, twaramupatanye, kuko azaruka amaraso, kugeza ubwo azamushiramo, akuma ari nako gupfa kwe. Ubwo kandi kuva ubwo yatangiye kuruka amaraso, hanyuma Bishop amuha rugari ati: “Yaruke kugeza kuko ari nako abo badaimoni bari kugusohokamo, kugeza umudayimoni wanyuma agusohotsemo, nibwo amaraso ahita ahagarara, kandi ntuzongera ukundi.”
Ubwo umwana w’umukobwa yaricaye si ukuruka amaraso karahava, bikamufata akamokorwa cyane ari nako aruka amaraso, abaprotocole nabo bakoropa uko arutse kuko amaraso yari menshi. Wabonaga yarushye pe, yatagangaye kugeza ubwo yifata mu mugongo ubona wacitse .
Uyu mwana w’umukobwa Bishop yaramusengeye kugeza ubwo yamokowe cyane, Bishop ariko amubwira ati: mudaimoni umusigayemo musohokemo vuba, kuko uyu ni umwana w’Imana agombakubaho, kandi akazagira ibintu byinshi yigezaho. Ntabwo azapfa ntacyo yimariye nk’uko mwamutongereye. Ubwo amaraso yaje gukama Bishop ati: “Imana nkorera iragukijije mu izina rya Yesu, Kandi urakize burundu.”
Ubwo Bishop yamuhaye amazi yo kunywa amaze gusengera, ati: “Uwiteka yomore n’ibindi byose byari bisigaye, kandi ugende ube amahoro.”
Uyu mwana w’umukobwa yagarutse kuwa Gatatu Tariki 06/08/2017 gushima Imana ko yamukijije nyuma y’imyaka 10. Mu magambo ye yagize ati: ” Ndashima Imana ndetse ngashima n’umukozi wayo Bishop Rugagi kuko ubu ndi umukobwa muzima utarangwaho n’uburwayi. Kuva Bishop yansengera ntan’igitonyanga cy’amaraso ndongera kubona. Imana yo mu ijuru ihabwe icyubahiro. Kuko ubu ndumva nfite n’imbaraga nta kibazo.”
REBA AMAFOTO:
Aha abadayimoni bari bari kumwigambaho, ko azaruka amaraso kugeza apfuye.
Aha yarari kwihaga aruka amaraso.
Aha yari yafashe mu kagongo ubona ko kacitse intege.
Uyu mwana w’umukobwa yarutse amaraso menshi cyane.
Bishop ari gusengera amazi ngo ayanywe.
Ari kuyanywa Bishop ati: Arakwomora aho abadaimoni bagukomerekeje hose.
Aha yari yagarutse guhamya Imana yabonye mu muhanuzi Bishop Rugagi. Ati: Nyuma y’uko ansengeye ntan’igitonyanga cy’amaraso ndongera kubona.”
Abadaimoni bari baramunyunyuje amaraso, ariko yabaye inkumi nziza, arabyibuha.
Bishop yarongeye aramusengera amwaturaho amagambo y’umugisha.


text:
Abanyarwanda bahungiye Uganda basuye urwanda muri gahunda ya “Come and Seeâ€
Abanyarwanda icyenda bahungiye mu gihugu cya Uganda mu 1994, kuri uyu wa 29 Gicurasi 2012 basuye Akarere ka Nyagatare mu rwego rwo kureba aho u Rwanda rugeze mu mibanire y’abarutuye no mu iterambere banaganira na bamwe mu bo mu miryango yabo babanaga mu buhungiro bakaza gutahuka.
Nyuma yo gusura ibiro by’Umurenge wa Matimba n’Urwunge rw’Amashuri rwa Matimba bakabasobanurira imikorere y’inzego z’ubuyobozi mu Rwanda ndetse n’iz’uburezi izi mpuzi zishimiye aho u Rwanda rugeze kandi zitangariza abayobozi n’abaturage ko zimaze kwibonera intambwe Abanyarwanda bagezeho zitandukanyije n’ibihuha zabwirwaga mu nkambi bityo bakaba biyemeje kugaruka mu rwababyaye.
Mbabazi Edith wo mu kigero cy’imyaka nka 45 akaba azwi ku izina rya Nyirakabuga i Matimba aho akomoka, byamutwaye umwanya munini kumenya iwabo kuko byasabye ko abakozi ba Minisiteri y’Ibiza n’abumuryango mpuzamahanga wita ku mpunzi bagenda bava mu modoka babaririza niba bazi abo mu muryango we. Ahingutse kwa nyina umubyara na basaza be mu Kagari ka Byimana, Umudugudu wa mbere m Murenge wa Matimba basaza be babiri bamukubise amaso babanza kunanirwa kumuvugisha. Gasake Théogene, umwe muri bo, Ubwo twari tumusanze ku rwina yenga ibitoki yifashe mapfubyi ubona byamunaniye kwakira ko abonye mushiki we maze hashize nk’iminota ibiri amuhoberana ibyishimo byinshi cyane. Yagize ati “Ndishimye cyane kuba nongeye kubona mushiki wanjye. (Yifashe ku munwa) ubu se arasubirayo?†Murumuna we Nyirasafari Esther, wari umaze kumuhoberana ubwuzu bwinshi ati “Reka reka ntago asubirayo! Ubu se urabona inaha tubaye iki.â€
Abaturanyi, abisengeneza n’abandi bo mu muryango w’uyu mudamu, Mbabazi Edith, wari uturutse Uganda aje kwirebera uko u Rwanda rumeze bose bari bahuruye baje kureba umuntu wabo. Ari abo mu muryango wa Mbabazi bamugaragarije aho bageze biyubaka bamusobanurira gahunda za Leta zikura abaturage mu bukene nka Girinka, ubudehe, VUP,… kimwe n’abaturanyi bahise bamubaza niba nyuma y’uko ababonye ashobora gufata icyemezo cyo gusubira Uganda maze n’imbamutima (emotions) nyinshi mbabazi agira ati “Nzitiwe no kuba nasize abana banjye Uganda gusa naho ubundi sinarkkuva aha.† Ibi kandi yari abihuriyeho na bagenzi be wabonaga bameze nk’abageze muri paradizo ariko bakavuga ko bagize inzitizi zo kuba basize inyuma imiryango yabo naho ubundi batari gusubira mu gihugu cya Uganda.
Iri tsinda ryaje rihagarariye izindi mpuzi ziri muri Uganda rije kubarebera aho igihugu kigeze ryageze mu rugo rwo mu muryango wa Mbabazi Edith ribatunguye, dore ko wabonaga bananiwe kumva uburyo bamubonyemo, ryabajije ibibazo byinshi bitandukanye bijyanye n’imibereho y’abaturage, ubukungu, umutekano, politiki, ubutabera, uburezi maze abaturage bafata umwanya wo kubasobanurira. Mu bisobanuro batangaga bagenderaga ku ngero zifatika babereka inka bahawe muri gahunda ya “Gira inkaâ€, imyaka mu mirima, isuku ndetse n’imyambarire.
Izi mpuzi ziba Uganda zabwiye abo baturage ko ziboneye ko zasigaye inyuma mu iterambere kubera ibihuha by’abatifuza ko zitaha. Aba zatanganga ingero za bimwe muri ibyo bihuha zikavuga ko bazibwiraga ko Leta ibyinaganaza abaturage ikabategeka guhinga urusenda, indabo n’itabi ngo uhinze indi myaka ikayimwambura ikajya umugerera ibyo agomba kurya. Bati “ Babutubwiraga rero ugahita wibaza niba uramutse utashye uresenda rwagutunga bikakuyobera.â€
John Paul Magezi, Umukozi mu biro bya Minisitiri w’Intebe akaba ashinzwe impunzi, yadutangarije ko izi mpuzi zije nk’abambasaderi b’abandi basigaye muri Uganda bityo bakaba bagomba kureba u Rwanda uko rumeze, bakaganira n’abaturage cyane cyane abo mu miryango yabo bagasubira muri Uganda bakajya kubwira abandi uko basanze hameze. Matata agira ati “Aba tuzabifashisha mu bukangurambaga tugiye gutangira mu nkambi z’Abanyarwanda tubashishikariza gutaha.†Matata akomeza avuga ko muri ubwo bukangurambaga bazifashisha ubuhamya bw’aba bantu ubwabo ndetse n’amashusho yabo bafashe aho baganiraga n’abaturage ndetse n’inzego z’ubuyobozi zitandukanye. Ati “Tuzabifashisha babwire abandi ibyo babonye kandi dukoreshe n’amashusho twafashe hanyuma uzashaka azafata umwanzuro wo gutaha. Cyakora twizeye kobizatanga umusaruro mwiza.â€
Naho Ndayambaje Bernard Placide, Umukozi muri Minisiteri y’Ibiza n’Impunzi mu Rwanda (MIDIMAR) avuga ko iyi gahunda ya gwino urebe cyangwa come and see bayifashisha mu kugaragariza Abanyarwanda bahunze mu 1994 uko u Rwanda ruhagaze n’aho rugeze rwiyubaka bagamije kubakuramo ibihuha by’ababuza gutaha babbabeshya ko u Rwanda ari gihugu kitagira umutekano n’ubwisanzure. Iyi gahunda ngo ikaba yaratangijwe na Guverinoma y’u Rwanda ariko nyuma yo kubana umusaruro mwiza itanga ishami ry’umurango w’abibumbye ryita ku mpunzi (UNHCR) kimwe na Guverinoma z’ibihugu byahungiwemo n’Abanyarwanda ngo bakaba ryarafashe umwanzuro wo gufasha u Rwanda muri iyi gahunda. Ndayambaje ati “ Iyi gahunda ntikiri rero come and see gusa ahubwo ni come and see and go back and tellâ€


text:
Karongi : Urubyiruko rurasabwa kurangwa n’indangagaciro z’umuco Nyarwanda no kwiyubaha
Muri iki gihe u Rwanda rwitegura kwizihiza umunsi mukuru wo kwibohora usanzwe uba ku wa 4 Nyakanga, Ubuyobozi bw’Akarere ka Karongi buributsa urubyiruko ko ntawakubaka igihugu adafite ubuzima bwiza bityo More...
URUBYIRUKO RUFITE INSHINGANO YO KURINDA IBYAGEZWEHO
Urubyiruko rwari mu nteko rusange Nyagatare. Gufasha urubyiruko kwihangira imirimo hagamijwe ko rwiteza imbere niyo ntego akarere ka Nyagatare gafite. Gusa ariko narwo ngo rwiteguye gukomeza kubumbatira umutekano More...
Urubyiruko rurasabwa kubungabunga ibimaze kugerwaho mu myaka 20 ishize
Umuyobozi w’ingabo mu turere twa Karongi na Rutsiro, Lieutenant Colonel John Karega, arashishikariza urubyiruko kubumbatira umutekano w’iterambere igihugu kimaze kugeraho kugira ngo hatagira uzongera More...
Rutsiro : Inteko rusange y’urubyiruko yarebeye hamwe ibyagezweho n’ibiteganyijwe
Urubyiruko ruhagarariye urundi Inteko rusange y’Inama y’Igihugu y’urubyiruko mu karere ka Rutsiro yateranye tariki 30/06/2014, abayitabiriye barebera hamwe ibyagezweho muri uyu mwaka ushize More...
Huye: Hari byinshi urubyiruko rwishimira u Rwanda rwagezeho mu myaka 20 yo kwibohora
Abitabiriye inteko y’urubyiruko Mu byo urubyiruko rwo mu murenge wa Tumba ho mu Karere ka Huye rwishimira byagezweho mu myaka 20 yo kwibohora, harimo umutekano, kutavangura Abanyarwanda, n’ibindi bikorwa More...


text:
Ubwo buryo buzafasha WASAC kumenya amakuru y’aho amatiyo n’ibindi bikorwa remezo by’amazi byangiritse, yihutire kubikemura.
Umuyobozi Mukuru wa WASAC, Muzora Aimé, ku wa Gatanu ubwo yatemberenaga n’abanyamakuru ku ruganda rutunganya amazi meza rwa Nzove, yavuze ko bafite imishinga ya miliyoni 160 z’amadolari (miliyari zisaga 138 Frw) igamije kubaka imiyoboro mishya y’amazi, gusana iyangiritse, kubaka ibigega bishya n’inganda nshya bizatuma ibura ry’amazi rya hato na hato mu mijyi y’u Rwanda biba amateka.
Iyi mishinga izatangira mu Ukwakira uyu mwaka, byitezwe ko izasozwa mu myaka ibiri cyangwa itatu iri imbere.
Nyuma yo kubaka no gusana imiyoboro mishya, nibwo iryo koranabuhanga rizatangira gukoreshwa ku buryo ahantu itiyo yatobotse bahita bahamenya.
Yagize ati “Imiyoboro ihuza Umujyi wa Kigali tugiye kubaka izaba ifite ikoranabuhanga aho tuzajya tugenzurira ingano y’amazi mu bigega ndetse n’umuvuduko w’amazi mu miyoboro, ku buryo aho ubona umuvuduko wazamutse cyangwa wamanutse ari ikimenyetso cy’uko hari ikibazo cyangwa hari ikintu cyahindutse, umutekinisiye wacu ahite ajya kureba icyabaye.”
Ubu buryo nibwo bwifashisha mu kugenzura imikorere y’imashini mu ruganda rw’amazi rwa Nzove. Hari icyumba kirimo mudasobwa zigenzura uko buri mashini muri urwo ruganda ikora, umuvuduko w’amazi, ingano y’ibyondo biri mu mazi n’ibindi ku buryo ahari ikibazo mudasobwa ibyerekena bakajya kugikurikirana hakiri kare.
Muzora yavuze ko gukurikirana imikorere y’imiyoboro y’amazi mu Mujyi wa Kigali byabagoraga, hakaba ubwo itiyo y’amazi itobotse hagashira iminsi itatu batarayisana kandi amazi ari kumeneka.
Yagize ati “Amakuru azajya amenyekana byihuse kurusha uko twayamenyaga no gusana byihute. Gahunda ni uko dukoresha igihe gito umuntu niba abuze amazi ntayabure igihe kinini.”
Umujyi wa Kigali ugaburirwa n’inganda z’amazi eshatu zirimo urwa Nzove rutanga metero kibe ibihumbi 80 ku munsi, urwa Kimisagara rutanga metero kibe ibihumbi 25 n’urwa Karenge rutanga metero kibe ibihumbi 15 ariko rukohereza muri Kigali ibihumbi 12 , ibihumbi bitatu bisigaye bigakoreshwa muri Rwamagana.
Kigali kuri ubu ikeneye metero kibe ibihumbi 130. Nubwo ayo inganda zitunganya aruta ayo, ntabwo agera ku baturage kubera imiyoboro ishaje n’ibindi bikorwa remezo by’amazi bidahagije.


text:
Muri Leta zunze ubumwe z’Amerika , mu mujyi wa Missouri umugore w’imyaka 76 y’amavuko yabonye umwana we w’umukobwa akiri muzima , nyuma y’uko kwa muganga bamubwiye ko umwana we yapfuye akimara kumubyara mu mwaka wa 1965 .
Zella Jackson Price wamaze igihe cy’ingana na kimwe cya kabiri cy’ubuzima bwe azi ko umwana we w’umukobwa yitabye Imana akimubyara , asobanura ko yagize igikomere k’umutima akimara kumenyako yabayeho igihe kitari gito atarera umwana we nk’umubyeyi .
Umukobwa wa Price witwa Melanie Melanie Diane Gilmore avuga ko yamaze igihe kini ashaka nyina wamubyaye mu nda none avuga ko byamutunguye ubwo yasanze inzozi ze zibaye impamo.
Nawe tekereza k’umunsi mukuru w’ubuzima bwawe, umunsi umwana wawe yavutseho bakakubwirako adashobora kubaho ? byonyine kuvumbura ko umwana wawe ari ahandi hantu ku isi ? Ibi nibyo byabaye kuri uyu mugore wo muri Missouri . Uko umutima wakomezaga kumurya nibwo yaje gutekereza cyane, nyuma yaho aza kuvumbura ko umwana we akibaho.
Melanie yakomeje avuga ko yamaze igihe kinini abana n’umuntu bamubwiraga ko ariwe nyina ariko akajya abona amaraso ye n’ayu’uwo muntu bidahura ngo kandi akumva nta rukundo amufitiye cyane nkuko umwana akunda nyina . Uyu mukobwa umaze gukura nibwo yatangiye kuzajya yibaza niba koko uwo bari kumwe ariwe nyina bikamuyobera .
Melanie yakomeje agira ati ” Najyaga ndota nahuye na mama umbyara , nabyuka nkamubura ariko uyu munsi inzozi zabaye impamo kuko nanjye nari mbayeho mpangayitse ”.
Mu gihe abaganga bapimaga ADN z’uyu mwana na nyina ngo barebe neza ko bahuje amaraso , ibizamini byerekanye ko uyu mwana ari uwa Price .
Gusa ngo nubwo uyu mwana w’umukobwa abana n’ubumuga bwo kutumva , mu marenga yagerageje gutanga ubutumwa agira ati ” Ndishimira kuba mbonye uwo nkomokaho , ni umugisha ngize kuko yashoboraga gupfa kera tutabonanye .
Nyina umubyara we avuga ko yabwiwe ko umwana we yapfuye akimara kumubyara , ariko umurambo bamweretse kwa muganga nawe ntabwo yabyemeye neza kuko wasaga n’umaze akanya kanini uvutse, nyuma nibwo yaje kumenya ko umwana we akibaho.


text:
Padiri Nambajimana Donatien, wakoreraga ubutumwa muri Paruwasi ya Nyamasheke muri Diyosezi ya Cyangugu, yasezeye ku murimo w’Ubupadiri ku mpamvu avuga ko ari ize bwite.
Padiri Nambajimana bakunze kwita Mushi, yari amaze imyaka isaga itanu ahawe isakaramentu ry’Ubusaserdoti. Yasezeye ku gicamunsi cyo ku wa Kabiri tariki ya 4 Ukuboza 2018.
adiri Mukuru wa Paruwasi ya Nyamasheke, Nshimiyimana Alexis, yirinze kugira icyo atangaza kuri aya makuru ati “Ibyo sinjye ubitangaza mwabaza nyir’ubwite cyangwa Musenyeri wa Diyosezi ya Gikongoro.”
Twagerageje kuvugana na Musenyeri Hakizimana Célestin, Umushumba wa Diyosezi ya Gikongoro, akaba ari nawe ureberera Diyoseze ya Cyangugu, inshuro zirenze eshanu ntibyadukundira, kuko telefoni ye igendanwa atayitabaga.


text:
Unity Club irateganya gutangiza ishuri ry’imiyoborere
Mu myaka irindwi iri imbere u Rwanda ruzaba rufite ishuri ryigisha imiyoborere aho abazaryigamo bazajya berekwa uburyo u Rwanda rwiyubatse nyuma ya Jenoside yakorewe Abatutsi mu 1994.
Byamenyekanye ubwo abagize Unity Club Intwararumuri bitabiraga ihuriro rya 10 ry’uwo muryango ry’iminsi ibiri, ryatangiye kuri uyu wa kane tariki ya 26 Ukwakira 2017.
Muri iryo huriro bari gusuzumira hamwe ibizakorwa mu myaka irindwi iri imbere bigamije gufasha guverinoma kugera ku ntego yiyemeje y’imyaka irindwi.
Dr Monique Nsazabaganwa, umuyobozi wungirije wa Unity Club yavuze ko mu myaka irindwi iri imbere bazafatanya na Leta mu buryo butari busanzweho.
Agira ati “Icyo navuga ni uko tuzafatanya na Leta kugira ngo turebe uburyo hajyaho ishuri ryigisha imiyoborere myiza. Tuzakora ibishoboka kugira ngo mu myaka irindwi iri imbere tuzabe dufite iryo shuri.”
Akomeza avuga ko abagize Unity Club bari kwiga uburyo umushinga w’iryo shuri washyirwa mu bikorwa.
Ishuri ry’imiyoborere rigiye gushyirwaho mu Rwanda biturutse ku gitekerezo cy’uwitwa Mukantaganda Edith witabiriye Inama y’Igihugu y’Umushyikirano ya 14 yabaye mu kwezi k’Ukuboza 2016.
Mukantaganda, umukecuru w’imyaka ufite 70 wari waturutse muri Uganda yahawe ijambo maze asaba ko hashakwa uburyo mu Rwanda hashyirwaho ishuri ry’imiyoborere.
Mukantagara yasabye iryo shuri ashingiye ku kuba Perezida Paul Kagame yarahinduye umurage w’ubuyobozi butahaga agaciro umuturage, ubu Abanyarwanda n’abanyamahanga bakaba batangarira uburyo, imiyoborere ye yihutisha iterambere ry’igihugu.
Yagize ati “Kuki tutatangiza ishuri ry’imiyoborere tukaryita “Kagame Institute of Good Governance”cyangwa Institut de Bonne Gouvernance de Paul Kagame!”
Yakomeje avuga ko ibyo Perezida Kagame yagiye asangiza amahanga byose bikwiye gukusanywa bikavanwamo amasomo (syllabus), cyangwa gahunda ifatika kugira ngo bizabyare ishuri abantu bajya baza kwigiramo ibijyanye n’imiyoborere.
Madamu Jeannette Kagame, umuyobozi mukuru wa Unity Club yahamagariye abanyamuryango kugaragaza ubudasa mu gufasha umukuru w’igihugu kugera ku ntego n’ibikorwa yiyemeje muri manda y’imyaka irindwi yatorewe.
Agira ati “Ibi byose kandi tubikora tugenda twiyibutsa impanuro duhabwa n’umukuru w’igihugu ndetse n’icyerekezo Guverinoma yacu yihaye.”
Umuryango Unity Club watangiye mu mwaka wa 1996, ugamije kubaka Ubumwe bw’Abanyarwanda uhereye ku bayobozi bakuru n’abo bashakanye.
Wakoze ibikorwa bitandukanye bigamije gutanga ibisubizo ku bibazo byatewe no kuba Abanyarwanda barabuze ubumwe bikabyara Jenoside yakorewe Abatutsi.
Uwo muryango wubakiye amacumbi abakecuru n’abasaza bagizwe incike na Jenoside yakorewe Abatutsi, wubakira n’abana b’impfubyi mu rwego rwo kubakura mu bigo bibarera, muri gahunda yiswe “Tubarere mu muryango”.


text:
Ibintu by’ingenzi buri mugore wese yifuza gukorerwa mu gihe cyo gutera akabariro bikamufasha kunyurwa.
Ibintu by’ingenzi buri mugore wese yifuza gukorerwa mu gihe cyo gutera akabariro bikamufasha kunyurwa.
Mu bintu by’ibanze bishimisha abagore habamo kwitabwaho, guteteshwa, ariko byumwihariko iyo umugabo yitwaye neza mu buriri ntacyo wabigereranya nabyo ku mugore. Iyo umugabo abashije gutuma umugore yishima mu gihe cyo guhuza urugwiro ndetse akagera ku byishimo bye bya nyuma(Kurangiza) yumva yamuha ibyo atunze byose.
Biragoye ko umugabo yashimisha umugore mu gihe cyo gutera akabariro atazi ibimunyura , ibyo aba akeneye gukorerwa n’andi amabanga anyuranye. Muri iyi nkuru tugiye kurebera hamwe ibintu 6 umugore aba akeneye gukorerwa n’umugabo mu gihe cyo gutera akabariro.
1.Kumukora aho atishyikira
Nubwo iyi mvugo isa n’izimije ariko mu gihe cy’igikorwa , umugore aba akeneye ko umugabo amukorera ahantu hatuma amera nk’ugiye mu yindi si.
Buri mugore agira igice kiba kihariye gituma yumva yizihiwe. Ikimenyesha umugabo ko yageze kuri icyo gice ni uko iyo uhakoze avuga n’akari imurori kubera kwizihirwa. Ni inshingano z’umugabo gushakisha no kumenya icyo gice cyihariye cy’umugore we.
2.Kumutegura bihagije
Abagabo benshi bakunda guhutiraho, ntibite ku gikorwa cyo gutegura umugore igihe gihagije ngo nawe abashe kugira ubushake. Abagore bakunda umugabo ubategura mu buryo bwose bushoboka.
Ubushakashatsi bwakozwe n’inzobere mu by’imibonano mpuzabitsina hagati y’abashakanye, bagaragaje ko nibura umugabo aba agomba gutegura umugore we iminota hagati ya 10 na 15. Ibi ngo nibyo bituma nibura umugore agera ku byishimo bye byanyuma.
3.Kumusoma kuburyo bwimbitse
Ubu nabwo ni bumwe mu buryo bwifashishwa mu gutegurana hagati y’abashakanye. Iyo umugabo afashe umwanya agasoma umugore we kuburyo bwimbitse mbere yigikorwa nyirizina bituma umugore arushaho kugira ububobere bwinshi.
4.Igikorwa kimara umwanya
Nta mugore wishimira ko umugabo anywa amata ntayamare. Buri mugore aba yifuza ko umugabo amara iminota myinshi bahuza urugwiro. Uko igihe kiba kirekire ninako umugore agenda yumva uburyohe .
5.Kurangiza
Umugore aho ava akagera aba yifuza kurangiza nkuko umugabo bimugendekera. Hari abagore batazi uko kurangiza bisa bitewe n’uko abagabo babo hari ibyo baba batujuje, hari abagore bagira uburyohe ariko ntibarangize ariko hari n’umubare muto w’abagore babasha kurangiza mu gihe cyo gutera akabariro ku rugo. Ni inshingano z’umugabo gufasha umugore we kurangiza kuko nacy kiri mubyo baba bifuza ku mugabo.
6.Kumushimira
Burya ngo n’ubwo batabivuga ariko abagore baba bashaka ko umugabo mugihe igikorwa kirangiye, abashimira . Si byiza na busa ko umugabo ahita yisinzirira igihe igikorwa cyo guhuza urugwiro kirangiye.
Ibi ni bimwe mu bintu abagore baba bifuza gukorerwa mu gihe cyo gutera akabariro. Niba hari ibindi uzi , shyira igitekerezo cyawe ahabugenwe.
Ushobora kuba umenye ko hari ibitagenda mu rugo rwanyu. Niba hari ibyo udakorerwa(umugore) cyangwa hari ibyo utubahiriza(umugabo), byose byakemuka ari uko mugize ikiganiro kirambuye kuri iyi ngingo. Ikiganiro niyo soko yonyine yatuma umenya ibishimisha n’ibitanyura mugenzi wawe, ibyo akeneye ko uzajya umukorera.


text:
Kwita ku bana ni intego ya Guverinoma - Minisitiri w’Intebe Ngirente
Minisitiri w’intebe, Dr Ngirente Edouard avuga ko guha agaciro abana no kubitaho ari intego u Rwanda rwihaye.
Yabitangaje ubwo yitabiraga inama nkuru y’igihugu y’abana yabaye ku nshuro ya 12, kuri uyu wa kane tariki 07 Ukuboza 2017. Yitabiriwe n’abana 488.
Minisitiri w’intebe avuga ko kwita ku bana ari ukwita ku iterambere ry’ejo hazaza h’u Rwanda ari nayo mpamvu Leta ishyize imbaraga mu kubitaho.
Agira ati “Umwana wese afite uburenganzira bwo kwitabwaho by’umwihariko n’ababyeyi be n’abandi banyarwanda bitewe n’ikigero n’imibereho barimo; nk’uko bitegenywa n’amategeko y’u Rwanda n’amategeko mpuzamahanga.”
Akomeza yibutsa ababyeyi n’abarezi ko bafite inshingano mu gutuma abana b’u Rwanda babona uburere buboneye ari nabwo nkingi yo kubaka u Rwanda rwifuzwa.
Minisitiri w’uburinganire n’iterambere, Nyirasafari Esperance yibukije abana ko n’ubwo abarezi n’ababyeyi bafite uruhare mu kubarera na bo bakwiye kugira uruhare mu gutuma uburere bwabo buba bwiza kandi bukaba bubereye u Rwanda.
Yakomeje abahamagarira kubaha ababyeyi n’abarezi, kwirinda guta ishuri, guharanira gukunda igihugu no kugiteza imbere ndetse no kwita ku gaciro bahawe ntibakiteshe.
Karasira Ange Patrick, umwana uhagarariye abandi mu nama nkuru y’igihugu y’abana yavuze ko bashimira Leta yabahaye urubuga rwo gutanga ibitekerezo.
Agira ati “Biduteye ishema kuba dufite ihuriro ry’abana, urubuga rwo gutanga ibitekerezo bigamije guteza imbere uburenganzira bw’umwana no kubaka igihugu.”
Akomeza avuga ko biyemeje kuzarushaho kumvira, kugira uburere buboneye mu byo bakora byose n’aho bagenda hose kandi bakirinda ibiyobyabwenge n’ubusambanyi.
Mu ibarura rusange riheruka ry’abaturage byagaragaye ko abana bari munsi y’imyaka 15 bagize 42% by’Abanyarwanda bose. Abafite hagati y’imyaka 13-30 bangana na 27%.
Inama nkuru y’abana mu Rwanda yatangiye mu mwaka wa 2004. Ikaba yarashyizweho hagamijwe guteza imbere abana no guharanira ko uburenganzira bwabo bwubahirizwa.


text:
Gakenke: Ku nshuro ya kabiri, Umurenge wa Muyongwe wabaye indashyikirwa mu kwesa imihigo mu karere
Umunyamabanga Nshingwabikorwa w’Umurenge wa Muyongwe, Habanabakize Jean Claude.
Mu isuzuma ry’imihigo ya 2012-2013 ryakozwe n’Akarere ka Gakenke, Umurenge wa Muyongwe waje ku mwanya wa mbere mu Karere mu kwesa imihigo nyuma y’uko wari wegukanye uwo mwanya no mu mwaka wa 2011-2012.
Agaragaza uko imirenge yakurikiranye kuri uyu wa Gatanu tariki 21/06/2013, Umuyobozi w’Akarere ka Gakenke, Nzamwita Deogratias yibukije abanyamabanga nshingwabikorwa b’imirenge ko abari mu myanya ya nyuma badakwiye kugira ipfunwe kuko ibyavuye mu isuzuma ry’imihigo byerekana isura y’uko basanze imirenge yabo ihagaze, bityo basabwa gukosora ibitanoze .
Uyu muyobozi avuga kandi ko mu isuzuma ry’imihigo ryakozwe ryagaragaje ko hari imirenge yateye intambwe mu ishyinguranyandiko mu gihe hari indi ifite ikibazo gikomeye mu maraporo y’ibikorwa bakoze.
Habanabakize Jean Claude, Umunyamabanga Nshingwabikorwa w’Umurenge wa Muyongwe, avuga ko umwuka mwiza urangwa mu bakozi n’ubufatanye hagati y’abakozi n’inama njyamana y’Umurenge ari byo byatumye baza ku isonga mu kwesa imihigo.
Habanabakize akomeza avuga ko kuba aba mbere bibatera ingufu zo gukora cyane kugira ngo bazahore ku isonga mu Karere.
Abayobozi b’imirenge n’abajyanama b’akarere basanga ari byiza ko bagaragarizwa ibyo bashimwa n’ibyo banengwa kugira ngo babikosore.
Ku mwanya wa Kabiri hari umurenge wa Janja na ho Umurenge wa Gashenyi ukaza ku mwanya wa nyuma mu mirenge 19 igize Akarere ka Gakenke.


text:
Mvukiyehe Jean Baptiste ubu ni Padiri Mukuru wa Paruwasi ya Kabuga, mu gihe igitero cyabaga akaba yarigaga mu mwaka wa gatanu, ari n’umuyobozi wungirije w’abanyeshuri cyangwa ‘Vice Doyen’. Aracyibuka neza icyabaye ku munsi basabwagwa kwitandukanya hakurikijwe amoko, bakabyanga bikaviramo bamwe kuhasiga ubuzima.
Nk’uko www.igihe.com ibitangaza, mu kiganiro na RBA, Padiri Mvukiyehe avuga ko mu 1997 ubwo hari hashize imyaka itatu gusa Jenoside yakorewe abatutsi irangiye, ibice bimwe by’igihugu byari bicyiganjemo abahoze ari abasirikare mu ngabo zatsinzwe n’Interahamwe bari batarava ku izima. Ati “Uretse n’icyo kigo cyari giherereye ahahoze ari muri Perefegitura ya Kibuye, kariya gace kose k’Amajyaruguru ndetse n’uburengerazuba karanzwe muri iyo myaka yose n’umutekano mucye cyane(Hari mu gihe cy’abacengezi Ndlr). Bashoboraga gutwika imodoka, ndetse hari n’andi mashuri yagiye agabwaho ibitero nka za Muramba.”
Hashize imyaka 20, ariko ngo uwo munsi arawibuka neza ku buryo bisa n’aho byabaye ejo hashize. Ati “Icyo gihe hari ku mugoroba turimo gusubira mu masomo nk’uko bisanzwe bikorwa, nibwo twabanje kumva amasasu arimo ndetse n’aremereye, byumvikana ko bari bateye icyo kigo bafite imbunda zisanzwe ariko bagomba kuba bari bafite n’ibindi bisasu.”
Yungamo ati “Batangiriye mu mwaka wa Gatandatu, njye nari mu wa Gatanu, amashuri nubwo yari yegeranye hari haciyemo intera ngufi. Amasasu yaje kuba menshi. Binjiye mu ishuri rero batangira gusaba ko abatutsi bajya ku ruhande rumwe n’Abahutu bakajya ku rundi.” “Ibyo bari bamaze kubikora mu rindi shuri ryo mu wa Gatandatu, ntabwo twari tubizi birumvikana. Ariko ntacyo twakoze mu byo basabaga. Babiri nibo bari binjiye, abandi basigara hanze. Umwe yari yitwaje imbunda ya Kalashnikov, undi umuherekeje yari afite intwaro gakondo zirimo icyuma kimeze nk’inkota n’ubuhiri.”
Icyo gihe ngo abanyeshuri banze kwitandukanye bavuga ko bose ari Abanyarwanda, umwe mu bacengezi aragenda yegera umwe witwaga Séraphine Mukarutwaza, yavugaga ko yamubonye igihe cy’amanywa.Padiri Mvukiyehe yakomeje agira ati “kandi koko Séraphine yari yasuwe n’umwe mu bo mu muryango wabo, niwe bahereyeho mu ishuri ryacu barasa. Bamurashe mu mutwe, yahise apfa.” “Bongeye gusubiramo babaza, ariko ubwo twari twamaze kwinjira munsi y’intebe tugerageza guhunga, nibwo uwari winjiye afite imbunda yapfukamye atangira kurasa abanyeshuri nta kindi arebeyeho. Ariko abonye nabyo ntacyo bifashije, niko gusaba ko duhaguruka, tugasohoka we akitoranyiriza.”Abanyeshuri bari bagihumeka ngo basohokeye icyarimwe bose banyuze mu muryango kuko ariho hashobokaga, ariko mu gusohoka baraswaga amasasu y’urufaya, abandi bahura na grenade.
Nubwo Mvukiyehe we atakomeretse cyane, yamaze amezi agera kuri abiri mu bitaro, aza guhinduka umwe mu Ntwari z’Imena 40 zarwanye urugamba rw’i Nyange.
Igitekerezo cyo kutitandukanya cyavuye he?
Padiri Mvukiyehe avuga ko nubwo ari imyaka itatu yari ishize gusa Jenoside yakorewe abatutsi irangiye, bari barabonye icyo kwitandukanya bisobanura cyane ko imwe mu mirambo y’abavandimwe babo yari ikiri ahantu hose. Ati “Mu yandi magambo gusenywa n’ubugome cyangwa no kwitandukanya twari tubizi. Nk’umuntu wari ukimara kuva mu ntambara yo kurwana n’ibikomere biri mu mutima, ukibuka abavandimwe, ukareba inshuti wakundaga zitari zikiriho kandi zitazize urw’ikirago, nibwira ko byari byoroshye ahubwo kumva neza icyo ubuzima bwa mugenzi wawe busobanuye.”
Gusa ngo mu rwego rw’uburezi n’uburere, iryo shuri ry’i Nyange ryari ryaragize ubuyobozi bwareze abana bose kimwe “ikintu cy’ubwoko cyaragiye gitakaza imbaraga, hagasigara ubuvandimwe twari dusangiye.”
Urubyiruko rukwiye kugira umuco w’ubutwari
Padiri Mvukiyehe avuga ko ari ngombwa kugira umuco wo guhora wiremamo ikintu cyiza, kugira ngo n’igihe utunguwe utazaba umuntu ujijinganya hagati yo kuba mu bigwari no kuba mu ntwari. Ati “Ubutwari ntabwo ari ugutabara aho rukomeye gusa, ni no kumenya kuba umuntu ugamije gukora ibikorwa by’indashyikirwa, kandi ukaba wanabishishikariza n’abandi.Ni uguharanira kumenya icyiza no kugiharanira muri byose. Kuko mbere na mbere burya nk’aba basirikare bakuru dufite bagiye baba intwari, ntabwo umuntu yabyutse mu gitondo ngo yumve yafata imbunda ajye kurwana urugamba rwo kubohora igihugu.”
“Mbere na mbere bari bifitemo urukundo n’ishyaka ry’igihugu, [umuntu] yumva ko kuba hanze akitwa impunzi iteka bimusuzuguza, ahaguruka rero agiye kurwanira ka gaciro yumva atagomba guhora atakaza.” Yavuze ko mbere y’urugamba habanza impamvu ituma nyir’ukurwana yumva ko yayitsinda, avuga ko no mu mutekano hazaba intwari iharanira ko ibyagezweho bitangizwa n’ibitaragerwaho zigaharanira ko byongerwa.
Uyu munsi u Rwanda rufite ibyiciro bitatu by’intwari birimo Imanzi, Imena n’Ingenzi, gusa nta muntu urashyirwa mu cyiciro cy’ingenzi, nubwo hari benshi bahawe imidali y’Ishimwe.
Pax Press


text:
Breaking News :Ubuyobozi bukuru bwa ADEPR bwakoze impinduka mu bashumba b’indembo-Menya byinshi
Yanditswe na
5 October 2018 saa 04:21'
Ubuyobozi bukuru bw’itorero rya ADEPR bwakoze impinduka mu bashumba bayoboye indembo aho Rev.Karangwa Slivestre wayoboraga ADEPR mu ntara y’amajyepfo yajyanwe mu burengerazuba mu gihe Rev.Sebadende wayoboraga ADEPR mu ntara y’iburengerazuba yashyizwe mu ntara y’amajepfo.
Izi mpinduka zabaye Ku mugoroba w’umunsi w’ejo kuwa kane taliki ya 04 Ukwakira 2018 mu nama yahuje abagize ubuyobozi bukuru bwa ADEPR n’abayobozi bayoboye indembo(intara) zose uko ari 5 hamwe n’impuguke z’iri torero bose babumbiye mucyo bise CEA y’itorero rya ADEPR .
Rev.Karangwa John umuvugizi wungirije wa ADEPR yemeje aya makuru
Mu kiganiro IYOBOKAMANA.COM twagiranye na Rev.Karangwa John umuvugizi wungirije ari nawe ufite mu nshingano ubuzima bw’itorero rya ADEPR yemeje aya makuru avugako Rev.Karangwa Slivestre warusanzwe ari umushumba wa ADEPR mu ntara y’amajyepfo yajyanwe mu ntara y’iburengerazuba mu gihe Rev.Sebadende wayoboraga intara y’iburengerazuba yashyizwe mu ntara y’amajyepfo .
Muri aya magambo ,umuvugizi wungirije yagize ati :"Impinduka mw’itorero zirasanzwe kuko buri mushumba abaziko aho itorero ryamutuma hose agomba kujyayo kuko no mundahiro barahira iyo bimikwa biba birimo bityo abayobozi b’itorero iyo turebye tukabona ari ngombwa ko haba impinduka ahantu runaka turazikora kubw’inyungu z’umurimo w’Imana .
Rev.Karangwa Slivestre wayoboraga ADEPR mu ntara y’amajyepfo yajyanwe mu ntara y’iburengerazuba
Aya makuru kandi yanemejwe na Rev.Karangwa Slivestre wayoboraga intara y’amajyepfo ubu akaba yashyizwe mu burengerazuba aho mu kiganiro yagiranye na IYOBOKAMANA.COM yavuzeko itorero ry’Imana ritagira umupaka mu murimo w’Imana ko umuntu wahamagawe aba yiteguye gukorera aho yatumwa hose.
Ati :"Intara y’amajyepfo narinyimazemo umwaka n’amezi 9 kuko navuye i Nyarugenge njya kuba umuyobozi w’iyi ntara wungirije mbikora amezi icyenda,nyuma yaho ngirwa umuyobozi wa mbere w’intara ari nabyo narimaze umwaka nkora none ubu ngiye gukoreza mu burengerazuba kandi niteguye neza gukomeza kugira umumaro mw’itorero ry’Imana.
Rev.Karangwa Slivestre wahawe kuyobora ADEPR mu rurembo rw’iburengerazuba
Rev.Karangwa Slivestre wahawe kuyobora ADEPR mu rurembo rw’iburengerazuba yabaye umushumba w’ama paruwasi atandukanye kandi aho yagiye ayobora hose yagiye ahasiga ibikorwa bifatika ,muri aho umuntu yavuga muri Paruwasi ya ADEPR Batsinda yahavuye buzuje urusengero rw’ikitegererezo,Muri Paruwasi ya ADEPR Gasave yuhavuye bubatse ama Pave mu mbuga y’urusengero rwaho ndetse icyo gihe ku mu dugudu waho witwa kumukenke hubakwa Bureaux ya Etage n’inzu izakorerwamo ibindi bikorwa bitandukanye.
Karangwa Slivestre yabaye umushumba w’itorero rya ADEPR Nyarugenge asanga urusengero rwaho rw’ikitegererezo ruri muri Foundation icyo gihe ahava rumaze gusakarwa,asimburwa na Rev.Kayiranga Theophile nawe ufite umuvuduko ukomeye mu myubakirwe y’uru rusengero rw’icyitegererezo ,ubu rukaba rugiye gukorerwa Finisage ngo rutahwe kumugaragaro.
Rev.Karangwa Slivestre yavuye aha i Nyarugenge ajya kuba umushumba wungirije mu rurembo rw’amajyepfo icyo gihe hari mu kwezi kwa Gicuransi 2017 noneho nyuma y’amezi 9 agirwa umuyobozi wa mbere w’iyi ntara y’amajepfo aho avuye kuwa 04 Ukwakira 2018 yerekeza mu ntara y’iburengerazuba.


text:
Serge-“Ok! Banguka ukingure umuryango uhite ukinga, uwo musore muri kumwe ntagukurikire”
Ako kanya nahise mpereza imfunguzo Musada vuba,
Njyewe-“Genda ukingure utangire akazi ndaje”
Nihuse ngana aho imodoka ya Serge yari iparitse ariko mu gihe nihutaga naratsikiye, ngabanya ingendo, ntangira no kwibaza icyo Serge ashaka kumbwira kihutirwa tutari twapanze mbere.
Ninjiye mu modoka ndakinga ako kanya telephone yanjye iba irasonnye mu kureba neza umpamagaye, nasanze ari Queen,
Njyewe-“Bro! Wambabarira nkitaba phone gato nkumva icyo uyu mwana wa mabukwe agiye kumbwira?”
Serge umusore wari ucishije macye yaremeye maze nkanda yes vuba nshyira ku gutwi,
Njyewe-“Yes Hello!”
Queen-“Ndakumva Bruno waramutse neza?”
Njyewe-“Yego meze neza cyane…”
Burya uwo ukunda umumenya mu bihe byose, muri ako kanya Queen yaravuze mpita numva ko atameze neza, yavugaga nk’ uhangayitse, yavugaga nk’ uwiteguye kugira icyo ambwira kidasanzwe. Nkibyumva,
Njyewe-“Cherie! Bite? Byagenze bite? Niki kiguteye umutima utitira utinzwa no kuntura akawuganje?”
Queen-“Bruno! Ndagushaka, mbabarira umpe akanya nze nkurebe kuko igihe mfite ari gito”
Njyewe-“Yeee? Ngo…ngo igihe ufite ni gito?”
Queen-“Uranyemereye se basi?”
Njyewe-“Nta kibazo, tebuka uze unsange umbwire ndakumvana amatwi y’ umutima nakweguriye”
Queen-“Merci!”
Namaze gukupa telephone ako kanya ndahindukira nsuhuza Serge wari urangariye muri telephone ubwo navuganaga na Queen,
Njyewe-“Bro! Bite se?”
Serge-“Ni sawa kabisa”
Njyewe-“Ni amahoro se ko uzindutse unshaka bitari bisanzwe?”
Serge-“Oya nta kibazo Bro! Ni amahoro kabisa”
Njyewe-“Ok! Imana ishimwe noneho! Ahwiiiii! Nari mpabutse”
Serge-“Bruno! Impamvu nguhamagaye rero nta yindi, ubu ngiye gufata urugendo”
Njyewe-“Uuuh! Ngo urugendo?”
Serge-“Yego rwose, mukanya mu masaha ya nimugoroba rwose ndafata indege nerekeze Nairobi”
Njyewe-“Uuuh? None se ni ya company twatangiye dgukorana nayo iguhamagaye ngo wigireyo? Ko baba batangiye kutugora se kandi twari twarumvikanye kujya dutumiza bakatuzanira nkuko mwakoranaga?”
Serge-“Oya ntabwo ngiye mu bya Company, ahubwo ni Mabuja untumye”
Njyewe-“Mabuja?”
Serge-“Yego! Wa wundi washyiriye piece ejo ngira ngo niba warahamusanze waramubonye, niwe nakubwiraga ugiye kumpa umukobwa we ngo murongore, urumva rero ko ntamusuzugura”
Njyewe-“Eeh! Eeh! Eeh! Bro! Niba bigeze aho ho ndemeye pe! Ugeze aho wizerwa bigeze aha?”
Serge-“Hhhh! Cyane, ariko se ko utambwiye, wagezeyo wabonye uko hameze?”
Njyewe-“Wahora n’ iki? Uwakubwira ukuntu nageze iwe nkaba nkugeze mu ngoro y’ umwamikazi, nahinguka nkamukubita amaso aho yari yicayen nako aho yari atestse”
Serge-“Hhhhhh!”
Njyewe-“None se nkubeshye?”
Serge-“Naho ubindi nuko bimeze, ubwo ngiye mu rwego rwo kumenyana n’ abantu basanzwe bakorana mu by’ ubucuruzi kugira ngo iriya deal nicamo ntazamwicishiriza umukobwa inzara usibye ko bidashoboka”
Njyewe-“En bon! Bro! Amahirwe masa, bene kugira uwo mugisha kuri ubu ni bacye, uzagire urugendo rwiza kandi uzagaruke amahoro”
Serge-“Akira ibyangombwa byose bya company dufatanyije, ubu noneho ni wowe biri mu maboko, ibyo twatumije nibiza uzajye kubyakira hanyuma ukomeze business tuzajya tuvugana umunsi ku munsi…hanyuma rero akira imfunguzo ziyi modoka n’ ibyangombwa byayo usigare uyifashisha mu ngendo, dore ko wakaniye ngo imodoka nshya yawe uzayikuraho ishashi warongoye”
Njyewe-“Hhhhh! Wabimenye kabisa niko bimeze, None se warangije kwitegura no gufata itike?”
Serge-“Yup! Nibyo narayemo, ubu ngiye kuryama nduhuke, gahunda ni iya nimugoroba ngafata urugendo, nyabuna uzabwire na Marc dore ngiye igitaraganya, wasanga ngarutse yaramurongoye dukanuye”
Njyewe-“Nta kibazo nzahakubera, naho ububundi gukanura byo n’ iby’ abasiribateri twese”
Twese-“Hhhhhh!”
Njyewe-“Uzi ko twisetse! Hanyuma se ni saa ngahe ngo nze kuguherekeza ku kibuga zikiniraho…ndavuga indege”
Serge-“Hhhhhh! Oya ntiwigore mabuja aramperekeza, kandi urumva…nyine nako deal nawe urayizi”
Gahunda yabaye iyo, Serge aransezera afata moto aragenda nanjye mparika imodoka neza mvamo ndakanda inzugi zirifunga nzuguza intugu ninjira mu iduka, Musada ntamenye ko yanyitegerezaga,
Musada-“Boss! Boss! Boss arayiguze! Haaha! Ubu noneho bareke bashire umuteto barebe umutonore bamenye ko mfite Boss! Eheee! Turayimenaho amazi weee!”
Nk’ ibisanzwe Musada iyo yatangiraga kunsetsa ntaho nabonaga mbihera ngo nihangane, natangiye guseka cyane ari nako yongezamo umurego,
Musada-“Boss! Za nshakarafu zirirwaga zivuga ngo ucuruza piece z’ imodoka utagira noneho ziravuga iki? Nako reka nze ntange itangazo mbwire abantu bose baze barebe imodoka ya Boss”
Njyewe-“Hhhhhh! Musa! Kweli wagiye umpa na konji byibura rimwe mu cyumweru, ukanduhura ibitwenge byawe?”
Musada yabaye nk’ utuje maze mbona asa nugiye kure cyane yitsa umutima, ni ubwa mbere nari mubonye muri ibyo bihe, byanteye nanjye gutuza ndamwitegereza hashize akanya maze arambwira,
Musada-“Boss! Erega kuba ngutera ibitwenge nabyo biri mu kazi wampaye, buri wese yifuza kwishima, buri wese yifuza abamuganiriza, ntaw’ utishimira kubona uwo aca imbere amwenyura,
Boss! Niba koko ngusetsa ukabikunda nanjye binteye ishema ko hari icyo nshoboye imbere yawe, uri umugaba nkaba umugaragu, umugaragu mubi n’ unebwa ntaharanire ko shebuja atera imbere, muri abo si ndimo nifuza kuzakubera umwana mwiza nkuko wabitsabye igihe nza mbabaye nshakisha inzira aho nabonaga umwijima”
Musada yambwiye ayo magambo numva umutuma uvuye mugitereko cyawo wimuka unyegera, kumyaka ye ntabwo numvaga ko yambwira ayo magambo yuje ubwuzu yankoze ku mutima.
Muri ako kanya ngira ngo musubize, nakubise amaso Queen winjiraga yihuta mpaguruka vuba ndamusanganira ndamuhobera, ahita ahindukira ako kanya turasohoka tugeze hanze,
Njyewe-“Queen! Niki? Niki cyakubujije amahoro ko mbona umutima utari mu gitereko”
Queen-“Mbabarira Bruno! Mbabarira tujye ahiihereye nkubwire byose”
Njyewe-“Oooh my God! Ubu koko ninde wakomerekeje umutima uzira inenge w’ umwamikazi nimitse koko?”
Queen-“Mbabarira dufate moto tugende, uraza kumenya byose”
Njyewe-“Oya! Oya ahubwo ngwino…”
Twasubiye inyuma ndakanda inzugi zirakinguka nkingurira Queen aricara ndazenguruka, nkimara kwicara ,
Njyewe-“Urifuza ko tujya hehe?”
Queen-“Oya banza umbwire, iyi modoka bite kuva ryari?”
Njyewe-“Hhhhh! Wowe mbwira aho ushaka ko tujya ibindi….nako ubwo aho nkugeza ubwo naho”
Nahise nkata mfata umuhanda, ahantu hanjemo bwa mbere ni kuri hotel ya Papa, bidatinze twagezeyo, ntubgurwa no mubona harongeye gucya, abakiriya bazaga urusorongo ariko biyongera, maze kwica Queen naciye inyuma mbwira Mama wabaga yibereye hamwe n’ abatetsi ko musuranye n’ umukazana we, musaba ko naza kubona umwanya aza ku musuhuza.
Mapengu wari warabaye umuntu ukomeye mu bakozi niwe waje kutwakira maze atangira kuzana bya bindi bye,
Mapengu-“Bruno! Kalibu sana iwanyu, ubu hotel iri guhinda umuriro, abakiriya batangiye kutuyoboka, Hmmm! Babuzwa n’ iki se babonye Mapengu international?”
Njyewe-“Hhhhh! Mukomereze aho aho rwose Mape! Ariko ishati wayihindurije, Ese ubwo nta n’ uwabikubwiye koko? Bikarenga ugashyiraho na clavat kweli?”
Mapengu yarikanze arireba koko asanga yayihindurije abyigana yihuta ajya guhindura, nsigarana na Queen twenyine, nitegereje ibiganza bye byari bikikiye agasakoshi gato ntabimwaka ngo mbyiharire maze nitsa umutima,
Njyewe-“Queen! Nishimiye kukuzana aha, ni ah’ amateka, ni hahandi nakubwiraga”
Queen-“Yoooh! Ni ukuri nishimiye kuhaza, nishimiye na Mapengu wambara impindurize, mwarakoze kuzana umuganga w’ umutima uhangayitse, uziko ansekeje umutwaro wari undemereye ukoroha?”
Queen yambwiye ayo magambo koko nanjye nibuka umunsi menya Mapengu kwa Axel nkiva ku ishuri ubwo ntabonaga inzira yo kunyura, cya gihe numvaga ndi njyenyine ariko akansetsa akansangiza ndetse ngatangira kumufasha imirimo…burya erega mu buzima uwo wamenye nuw’ agaciro mu guhe utazi uzamenya nyuma.
Njyewe-“Urakoze kurukiriza umutwaro mu maboko yanjye, ngaho mbwira mukunzi”
Queen-“Bruno! Dufite igihe gito, ibyo nje kukubwira ndabizi nubwo wabyanga ariko waba wirengagije akahise, ndagukunda urabizi, kandi ntacyo nakora tudafatanyije ibiganza, gusa mu kanya gato ngiye gufata ikirere”
Njyewe-“What? Ariko ibi niki ra? Ngo ugye gufata ikirere?”
Queen-“Yego sha, bwa mbere ngiye kugendera mu ndege!”
Njyewe-“Uuuh? Ariko se ko abantu bose bansize noneho ndabigira nte? Ntabwo nabyumva, bakagenda bose ku buryo butunguranye kweli? Hari undi musore w’ inshuti yanjye nawe ugiye kugenda”
Queen-“Eeeh! Cheri! Bijya bibaho ariko ko abantu bahuza gahunda, ndumva bitatuma wiheba ngo wumve ko usigaye wenyine”
Njyewe-“None se wowe ugiye mu biki kandi?”
Queen-“Cheri! Nyine kuko Tante ashaka ko nagura ubumenyi muri business, hari amahugurwa bari bamutumiyemo y’abacuruzi bakomeye, ninjye yohereje rero ngo njye kongera ubumenyi”
Hashize akanya gato ntuje nitegereza Queen maze ndamubwira,
Njyewe-“Queen! Ugiye mu kihe gihugu?”
Queen-“Ntabwo ari kure, ngiye mu mugi wa Dubai”
Njyewe-“Yeeee? Nairobi muri Kenya?”
Queen-“Yego! Ntabwo nzatinda, nzamarayo ibyumweru bitatu gusa ubundi ngaruke, nzaba naragukumbuye Bruno! Ni ukuri sinzi niba nzashobora kuba kure yawe”
Muri ako kanya natangiye gutekereza ukuntu Serge agiye ndetse na Queen akaba ahise agenda bitunguranye numva ntabwo mbyumva neza maze mpita mubaza,
Njyewe-“Queen! Hari umusore witwa Serge, niwe nakubwiraga dukorana kuva cyera, nawe afite urugendo aho ugiye, kandi nawe agiye bitunguranye, Queen! Ntabwo waba umuzi?”
Queen-“Serge? Serge? Oya…oya ntawe nzi pe!”
Nongeye gutuza gato maze nongera kumubwira,
Njyewe-“Uwabahuza se mugafatanya urugendo ko byagufashe nkamenya ko ujyanye n’ umuvandimwe nizerw urambera aho ntari?”
Queen-“Oya wikwigora Bruno! Uragira ngo atandukire yitwaze ko wamunshinze ambere umutwaro? Wowe ntabwo uzi abasore bubu”
Njyewe-“Ariko koko wa mugani nta mpamvu yo kukugaba, none se uragenda n’ indege ishoye cyangwa wakatishije”
Queen-“Hhhhh! None se indege ishoye ibaho koko Bruno? Hhh! Oya nakatishije itike ndayifite, ndagenda saa moya”
Njyewe-“Eeeeh! Ok! Ubwo ndaza kuza kuguherekeza nubwo nsigaranye agahinda”
Nikije umutima ako kanya Queen ahita ansezera ngo ajye kwitegura, twinjiye muri ya modoka Serge yari yasize ngo mbe nyikoresha,
Njyewe-“Uwakugeza mu rugo se mukunzi?”
Queen-“Oya, oya ahubwo unsige mu mugi hari ibyo nshaka kugura”
Njyewe-“Ok! Ntacyo ndakurinda nurangiza kugura ngucyure, ndaba ngize n’ amahirwe yo kuba ndi kumwe nawe mu gihe witegura kugenda nkwitegereze imboni zibike ibi bihe”
Queen-“Oya nta kibazo shoferi araza kumfata Bruno!”
Nta kundi ikifuzo cy’ umukunzi cyabaye itegeko dufata umuhanda twerekeza mu mugi, niho namusize nsubira ku kazi, mu muhanda nagiye ntekereza byinshi, sinzi uko byazaga ngahuza urugendo rwa Serge nurwa Queen nkagira igishyika ku mutima ariko nkizera umukunzi.
Nageze ku kazi nkomeza akazi na Musada gusa yarabibonaga ko mbabaye gusa nkabimuhisha.
Amasaha yakomeje kwicuma saa kumi n’ ebyiri mpamagara Queen ngo mubwire ko ngiye kumutegerereza ku kibuga cy’ indege ngo musezere ariko nimero ye yanga gucamo mfata icyemezo cyo kugenda.
Nagezeyo bidatinze, mpagarara aho abinjira banyura nkomeza kureba abantu bose sinzi uko namurabutswe ari kubyigana kuko haburaga iminota micye, ngize ngo musange musezere abashinzwe umutekano barankumira.
Narababaye mbura uko mbigenza, nkomeza kwisimbukuruza mureba, mu gihe yari ari kwinjira muhamagara cyane,
Njyewe-“Queen!”
Queen yahindukiye vuba manika ikiganza arakitegereza, nawe amanika ikindi agenda atyo nanjye ndikubura ndataha………………………………………………..
Ntuzacikwe na Episode 82 Ejo mu gitondo


text:
Kuri uyu wa Kane tariki ya 27 Nyakanga, ubwo umukandida wa FPR Inkotanyi, Paul Kagame yakomerezaga ibikorwa byo kwiyamamaza mu turere twa Rutsiro na Karongi, yagarutse ku banenga demokarasi y’u Rwanda ndetse n’abahora bashaka kuruvangira, anemeza ko n’ubwo barushye bakagenda banaruhutse bakagaruka u Rwanda rubiteguye.
Ubwo yari mu karere ka Rutsiro ari naho yabanjirije iki gikorwa, Paul Kagame yavuze ko demokarasi y’abanyarwanda ari amahitamo yabo, yagize ati “Demokarasi y’abanyarwanda, ikwiriye kuba nk’iy’abandi ni uko babyirengagiza, ni iyo kwihitiramo, guhitamo icyo mushaka. ubumwe n’umutekano ni demokarasi, abantu cyane cyane abayobozi kubazwa ibyo bashinzwe kubikora neza ni demokarasi, uko muri hano mwishimye, mwishimiye aho mujya n’aho muva, mu bikorwa mugeraho bibageza ku majyambere ni demokarasi, niyo nzira turimo, niyo nzira twifuza kandi ibyiza byinshi biracyari imbere, twitegure rero kongera umuvuduko”.
Ubwo yaganirizaga abaturage bo mu Karere ka Karongi, Paul Kagame yagarutse ku bashaka guca intege no gusubiza inyuma abanyarwanda, agira ati “Ari abatuvangira, ibyo barabikoze bararuha, niyo bamara kuruhuka bakagaruka, bazongera baruhe dukomeze tugende, turabiteguye”.
Yakomeje avuga ko mu bukoloni abanyarwanda bumvishijwe ko igihugu atari icyabo ahubwo ari icy’abandi baje kukigira icyabo bakakiyobora, ndetse ahamya ko nta myaka 23 ishize igihugu cyongeye kuba icy’abanyarwanda, ati “Ubundi cyari icy’abagiraneza baza bakadusigira, bakadukuburira, bakatwumvisha ko ari wo mwambaro tugomba kwambara, ntabwo aribyo, hari umwambara abanyarwanda tugomba kwambara”.
Uyu mukandida kandi yanagarutse ku Rwanda rushya rwifuzwa, ko ari urwo abanyarwanda bose bisangamo, ko ari u Rwanda rutagira inenge.
Yabwiye abaturage ba Karongi ko igihe gihari, imbaraga, zihari ndetse n’amikoro agenda aboneka, bityo kuba basanzwe ari abakozi nta ntambara yabatera ubwoba, ati “Ibyo tumaze kunyuramo nibyo byinshi byari bikomeye, ahasigaye ni ukunyerera gusa tukagenda”.
Ari abaturage ba Rutsiro, Karongi ndetse n’ahandi yiyamamarije, yabwiye ibihumbi by’abaje kumwereka ko bamushyigikiye ko itariki 4 Kanama 2017 ari ukwitabira gutora bose kandi bazindutse bakitorera umukandida wa FPR Inkotanyi kugirango hakomeze hubakwe amajyambere ashingiye ku muco mwiza w’ubufatanye, ashingiye no ku mutekano w’igihugu buri wese agomba kugiramo uruhare, ndetse n’amajyambere buri wese agomba kugeraho.


text:
Abaturage b umudugudu w Intwari baganiriye ku mateka y intwali
Akarere ka Nyarugenge kifatanyije n’utundi turere mu birori ngaruka mwaka byo kwibuka intwali z’u Rwanda byizihijwe ku nshuro ya 18 hirya no hino mu Rwanda.
Mu mbyino n’indirimbo birata ibigwi by’intwali z’u Rwanda, abaturage batuye umudugudu w’Intwali mu kagali ka Kivugiza mu murenge wa Nyamirambo akarere ka Nyarugenge babucyereye maze bahurira mu nzu mberabyombi y’akagali mu birori byo kwizihiza no kuzirikana intwali z’u Rwanda.
Muyobozi w’umudugudu, Munyanziza Claude, yagarutse ku biranga intwali maze asaba abatuye uyu mudugudu guharanira ubutwali. Yasabye Abanyarwanda muri rusange gushakira urubyiruko akazi, guharanira uburenganzira bwa muntu cyane cyane ubuvuzi ndetse n’uburezi bwa bose bugamije guteza imbere igihugu.
Umukabwe Muhindangiga Alphonse watanze ikiganiro ku mateka y’u Rwanda yagarutse ku ijambo rikomeye “kwitanga uharanira amahoroâ€. Yasobanuye ko Abanyarwanda bahoze ari umuntu umwe bakundana kandi bahuzwa n’igihango cyo kunwana .
Yasobanuye uburyo abera bazanye ivangura bakanabiba urwangano mu Banyarwanda aho baciye umuco wo kunwana atanga ingero z’Abanyarwanda bakubiswe ibiboko bazira ko banwanye. Yongeyeho ko abera babonye ko gutanya Abanyarwanda bitari byoroshye bahitamo kwigisha ibyo bise “divide and rule†mu ndimi zamahanga bishatse kuvuga “bacemo ibice maze utegekeâ€.
Aha yagaragaje ko ibi ari byo byabaye intandaro y’intambara yo muri1959 yatumye Abanyarwanda benshi bahunga urwababyaye barimo na Fred Gisa Rwigema twibuka kuri uyu munsi maze asaba ko Umunyarwanda wese yaharanira kurwanya icyateza ivangura.
Umuyobozi wungirije w’akarere ka Nyarugenge, Kalisa Pierre, wari umushyitsi mukuru yagarutse ku ndangagaciro z’Abanyarwanda aho yasobanuriye abatuye Nyamirambo ibyaranze intwali z’u Rwanda abasaba gutera ikirenge mu cyabo baharanira icyateza imbere urwababyaye. Yagize ati “intwali ntitinya izuba, ntitinya imvura. Intwali ni itabara ahakomeyeâ€.
Kalisa kandi yagarutse ku nsanganyamatsiko y’uyu mwaka igira iti “Duharanire ubutwali duhashya ihohoterwa rikorerwa abana†abibutsa ko abana b’Abanyarwanda arizo ntwali z’ejo hazaza.


text:
Ubu ntitukiri incike, twabaye intwaza - Abatujwe na Jeannette Kagame
Mu Karere ka Bugesera mu Murenge wa Nyamata hari inzu y’amasaziro y’intwaza yafunguwe ku mugaragaro na Nyakubahwa Madamu Jeannette Kagame ku ya 03 Nyakanga 2018.
Nyuma y’amezi hafi arindwi imaze itujwemo abo babyeyi, Kigali Today yifuje kumenya uko abayibamo babayeho.
Mpinganzima Constance, umuyobozi w’icyo kigo cyitwa Impinganzima, avuga ko ababyeyi babamo bose hamwe ari 57, barimo abasaza batandatu n’abakecuru 51, bakagira n’abakozi 21 bashinzwe kubitaho.
Bafitemo ivuriro (poste de santé) irimo imiti y’ibanze yo gufasha ababyeyi mu gihe hari uwaramuka agize ikibazo cyoroheje. Naho iyo hari ugize ikibazo gikomeye, ngo bamwohereza ku bitaro bikuru byo muri ako Karere ka Bugesera cyangwa bakamwohereza ku bitaro i Kanombe.
Siporo ni kimwe mu byo bibandaho muri gahunda zabo
Mpinganzima avuga ko nk’abantu bageze mu zabukuru, bagira n’umwanya baharira siporo mu rwego rwo kurwanya ubusaza. Mu gitondo, aba nyuma babyuka saa moya, ariko hakaba n’ababyuka mbere nka saa kumi n’imwe n’igice. Barabyuka bagakaraba, bagategereza abandi, bose bakajyana ku meza saa mbili.
Iyo bavuye ku meza, abaramutse bameze neza bakora siporo, bakazenguruka mu duhanda two mu kigo babamo, bakahazenguruka inshuro ebyiri cyangwa eshatu.
Na nimugoroba iyo izuba rihumbye ngo bakora indi siporo nk’iya mu gitondo ariko bakagira n’iminsi yihariye ya siporo ari yo ku wa kabiri nyuma ya saa sita izuba rihumbye. Uwo munsi nka saa cyenda cyangwa saa cyenda n’igice ngo barasohoka bakajya hanze y’ikigo, keretse abafite ibibazo by’uburwayi butabemerera kujyana n’abandi.
Uwo munsi ngo bakora urugendo bakerekeza mu bice biri mu nkengero z’aho baba, bakaba bagera no ku misozi yitaruyeho gato.
Ku wa gatanu saa cyenda ho bagira siporo yihariye y’imyitozo ngororangingo. Kuri uwo munsi, bateranira hamwe ahabugenewe mu kigo hakaza abantu bakabakoresha iyo myitozo.
Ati "ni imyitozo itabavunnye yo kugorora amaboko, cyangwa bakicara bakarambya bakagorora amaguru, imyitozo ibafasha guhumeka, n’ibindi."
Nyuma ya siporo bajya mu turimo dutandukanye, abafite intege bagakorera ubusitani, abandi bagatunganya imyaka yo guteka nko guhata ibirayi, gutonora imyumbati,...
Iyo babirangije, barakaraba, bakaruhuka, saa sita zagera ibyo kurya bibonetse, bakajya ku meza gufata ifunguro.
Iyo bamaze kurya, bamwe bararyama bakaruhuka, ariko abandi bakaba biyicariye baganira kugira ngo nijoro bataza kubura ibitotsi. Hari abasaza usanga barimo gukina igisoro, mu gihe abandi baba ngo bacirana imigani, abandi bakajya gusenga.
Imyemerere ya buri wese irubahirizwa
Mpinganzima Constance uyobora ikigo ’Impinganzima’ avuga ko buri wese bamuha uburenganzira bwe ariko hakurikijwe gahunda.
Ati "Hano twubahiriza imyemerere ya buri wese. Abagatolika, buri saa cyenda z’amanywa barahura bakavuga ishapure. Abarokore na bo iyo bashatse guterana, bahurira mu nzu y’uruganiriro (salle)bakahasengera."
By’umwihariko ku wa gatatu nyuma ya saa sita, ngo muri urwo rugo haza umuvugabutumwa akabigisha akanabayoborera iyo gahunda y’amasengesho. Abagatolika bo, buri ku cyumweru padiri aza mu kigo kubasomera misa.
Mpinganzima Ati "mu gitondo ku cyumweru saa mbili ni bwo haba misa y’abagatolika, hanyuma saa cyenda pasiteri na we akaza gukoresha amateraniro abatari abagatolika."
"Abadivantisiti na bo ku wa gatandatu mbere ya saa sita turabareka, abashinzwe kubitaho (care givers) bakabaherekeza bakajya ku rusengero rw’Abadivantisiti ruri hanze y’icumbi babamo kuko bo ari bakeya, ibyo rero bikaba ari ubuzima bwabo bwa buri munsi, umunsi ku wundi."
Mpinganzima avuga ko muri urwo rugo bakira ababyeyi bafite imyaka kuva kuri 65 kuzamura, gusa ngo hashobora kuboneka n’abatarageza kuri iyo myaka bafite impamvu yihariye nk’ubumuga cyangwa indi mpamvu.
Ati "icyo gihe ababatoranya iyo babasuye bakabona ari umuntu ukwiye kwitabwaho aba muri icyo kigo, baramwemerera akaza muri bene aya mazu y’amasaziro."
Izabukuru zituma bamwe bugarizwa n’uburwayi
Kubera ko mu myaka y’izabukuru abantu baba barwaragurika, bamwe muri abo na bo ngo baba bafite uburwayi butandukanye.
Barimo 19 barwaye umwijima wo mu bwoko bwa C (Hepatitis C). Harimo n’umwe ufite Hepatitis B. Hari 29 bafite ikibazo cy’umuvuduko w’amaraso, hakabamo batatu bafite Diyabete, batatu barwaye asthma, umwe ufite Virusi itera Sida, ababarirwa muri 20 bafite ibibazo by’uburwayi bw’igifu n’undi umwe urwaye kanseri. Gusa ngo harimo abaje nyuma batari basuzumwa.
Izindi ndwara zo ni izisanzwe zirimo nk’inkorora, umugongo, n’izindi. Abaganga b’i Kanombe ni bo baza kubakurikirana.
Ku bashaka kubasura, amarembo arafunguye
Mpinganzima avuga ko nk’uko abo babyeyi baturutse hirya no hino mu gihugu babemerera gusurwa.
Ati "Hano amarembo ahora afunguye, turabareka rwose kugira ngo bumve ko bataboshye, buri munsi barasurwa guhera saa tatu mu gitondo kugeza saa tanu n’igice, na nyuma ya saa sita guhera saa munani kugeza saa kumi."
Ababa muri urwo rugo bishimira uko babayeho
Umwe mu babyeyi baba muri urwo rugo witwa Uwimana Christine yahageze mu matariki abanza y’ukwezi kwa munani mu mwaka ushize wa 2018. Avuga ko yahaje aturutse mu Murenge wa Mayange mu Karere ka Bugesera.
Ati "Nari incike, nta muntu n’umwe nasigaranye, ndwara nkabura unyitaho ngahera mu nzu, kandi mfite n’ubumuga natewe na Jenoside, ubwo rero Imana itugirira ubuntu, umubyeyi Jeannette na Perezida Kagame baratwibuka baradutarura, batuzana aha. Ubu ntitukiri incike, twabaye intwaza."
"Turaganira, buri wese akavuga ibyamubayeho, tugahozanya, mbega nta n’ukirira. Hano dufashwe neza, turarya, turanywa, baduha n’amafaranga yo kwifashisha, nk’igihe hari ukeneye mituyu (me2u), baduha n’imyenda yo kwambara, ariko hagira ukenera kujya kwigurira mu isoko uwo ashaka bakamuha uruhushya akajya kuwugura."
Undi mubyeyi witwa Kansayisa Theophila uba muri urwo rugo, akomoka mu mujyi wa Kigali muri Nyarugenge. Yahageze tariki 01 Nyakanga 2018.
Mu buhamya bwe, agira ati "Twari incike, twibana twenyine, dusigara mu rugo turi inkehwe, tutagira epfo na ruguru. Sinagiraga umvomera amazi, noneho AVEGA iza gushaka abo bantu bibana bonyine, tujya mu itsinda rya ’Humura nturi wenyine’ kugeza igihe batuzaniye muri aya mazu y’Impinganzima."
"Hano rero tumeze neza, turishimye, turanezerewe pe! Turi umuryango mugari, turaganira, tugaseka, dusekeshejwe n’uko twabonye umubyeyi Kagame warurwaniriye n’umudamu we."
Guverinoma y’u Rwanda, ibinyujije mu kigega FARG gitera inkunga abacitse ku icumu batishoboye ndetse no mu muryango Unity Club Intwararumuli, ni bo bubatse ikigo ’impinganzima’ cyuzura gitwaye amafaranga y’u Rwanda abarirwa muri miliyari ebyiri.
Abantu babiri mu bakiriwe muri urwo rugo ni bo bamaze kwitaba Imana bazize uburwayi.
Mu bantu 57 batujwe mu kigo ’impinganzima’ harimo ababaga mu zindi ngo za Kamonyi, Rulindo, Rwamagana na Kayonza. Mpinganzima ukiyobora avuga ko abagitujwemo bavanywe aho bari baratujwe, bakazanwa muri urwo rugo rw’i Nyamata mu Bugesera kuko aho babaga bari bake, kandi no kubitaho bikagorana.
Ahandi haboneka ingo nk’izo ni mu turere twa Huye na Nyanza, hakaba n’urundi rwenda gufungura mu minsi mike i Rusizi mu Burengerazuba.


text:
Huye: abayobozi baraza kujya babazwa iby’inzoga z’inkorano zikorerwa aho bayobora
Ibi byavuzwe na Col. Ruvusha Fred mu nama y’umutekano yari yatumiwemo abayobozi bahagarariye inzego za Leta ndetse n’ibigo bikorera mu Mirenge ya Ngoma, Huye, Gishamvu na Tumba yo mu Karere ka Huye.
Col. Ruvusha yagize ati “aho nzongera gusanga inzoga z’inkorano, nzavugana n’umuyobozi w’umudugudu cyangwa w’akagari zikorerwamo. Ntabwo abaturage bananirana, ahubwo hananirana ababayobora.â€
Ubundi, inzoga z’inkorano ni izo abantu bakora bavanze ibintu binyuranye. Si iz’ibitoki nk’uko byari bimenyerewe hambere mu Rwanda. Bene izi nzoga rero zisindisha cyane ba nyir’ukuzinywa, ku buryo usanga batagitekereza nk’abantu bazima, bikaba byatuma bakora ibyaha bitandukanye byiganjemo iby’urugomo.
Col. Ruvusha yavuze ko hazajya hahanwa abayobozi b’ahagaragara bene izi nzoga, nyuma y’uko byagaragaye ko hari abayobozi baba bazi abazikora nyamara bakabahishira. Hari n’aho abayobozi bagiye bafata gahunda yo kujya kuzimena, nyamara bagera kwa ba nyir’ukuzenga bagasanga baburiwe bakazihisha cyangwa bakazimena.
Ibi rero bivuga ko mu bayobozi baba bamenyeshejwe ko bazajya aho barangiwe izi nzoga kugira ngo zimenwe haba harimo abadashaka ko ba nyir’ibyaha bafatwa : iki gikorwa gikorwa n’abayobozi batandukanye harimo n’ab’utugari ndetse n’imidugudu bene izi nzoga zengerwamo.
N’ubwo baca umugani mu kinyarwanda ngo “abarinzi bajya inama inyoni zijya iyindiâ€, ahari noneho umuti ku guca burundu inzoga z’inkorano ziyobya ubwenge bwa ba nyir’ukuzinywa waba wavuguswe!


text:
Twibohore twimakaza ibikorerwa mu Rwanda- sina Gérard/ESE URWIBUTSO
Yanditswe na Amani Claude
Mu gihe u Rwanda rwizihiza isabukuru y’imyaka 24 yo Kwibohora, rwiyemezamirimo w’Umunyarwanda SINA Gérard, arashishikariza Abanyarwanda kwishimira ibimaze kugerwaho barushaho kwimakaza ibikorerwa mu Rwanda (Made in Rwanda).
Uyu rwiyemezamirimo umaze kumenyekana mu Rwanda ndetse no mu mahanga kubera ibikorwa by’ubuhinzi n’ubworozi no kongerera agaciro umusaruro ubi ukomokaho, arashimira ubuyobozi bw’igihugu budahwema gushyigikira ibikorwa by’Abanyarwanda mu gihugu no hanze yacyo.
SINA Gérard yatangiye ibikorwa by’ubucuruzi mu mwaka wa 1983, ubu akaba afite ikigo “SINA GERARD/ENTREPRISE URWIBUTSO” gikorera ahitwa kuri Nyirangarama mu karere ka Rulindo mu Majyaruguru y’u Rwanda.
Mu kiganiro n’Imvaho Nshya, yakomoje ku mutekano igihugu gifite watumye Abanyarwanda bakorera mu mudendezo, bityo bikihutisha iterambere.
Yongeyeho ko ubwisanzure no gukorera mu mudendezo byatumye ubucuruzi bwe bwaguka, bukaba buri kurenga imbibi z’u Rwanda, aho kugeza ubu SINA GERARD/ Entreprise URWIBUTSO ifite ishami mu gihugu cya Uganda, yohereza ibicuruzwa byayo mu bihugu binyuranye ku isi.
“College Fondation SINA Gérard (C.F.S.G)”, yabereye benshi umugisha
SINA Gérard, yashinze ishuri ry’ubuhinzi n’ubworozi “College Fondation SINA Gérard” kugira ngo ibyo akorera Abanyarwanda bitazavaho byibagirana mu myaka iri imbere kandi bifite uruhare mu iterambere.
Yagize ati “Nashinze ishuri ngamije kuzamura ubuhinzi n’ubworozi no guha u Rwanda abagoronome n’abaveterineri beza mu myaka iri imbere.”
Ishuri “College Fondation SINA Gérard” rimaze kugira abanyeshuri barenga 1100, rikaba rifasha imiryango itandukanye guha uburezi bufite ireme abana babo ndetse abenshi biga banimenyereza umwuga mu ishami rijyanye n’ubuhinzi, ubuvuzi bw’amatungo no gutunganya ibiribwa.
SINA Gérard avuga ko kuba abanyeshuri baba bari ahantu hakorerwa ubuhinzi bunyuranye bw’inkeri, Pomme, imizabibu, Macadamia n’ibindi ari amahirwe kuri bo. Hari n’ubworozi bw’inka, ihene, inkoko, ingurube, inkwavu n’ibindi ku buryo usanga ari imfashanyigisho ku banyeshuri.
Yemeza ko abana bazahakura ubumenyi bufatika kuko bazajya bamenyerezwa n’abakozi babyigiye bagenzura ubuhinzi n’ubworozi bwe kandi bafasha imiryango akorana na yo.
SINA Gérard akomeje gufasha benshi kwiteza imbere
Kugeza ubu “SINA GERARD/ENTREPRISE URWIBUTSO” imaze guha imirimo Abanyarwanda barenga 4,000; barimo abagera kuri 300 bahoraho, ba nyakabyizi 700 n’imiryango bakorana mu bijyanye n’ubuhinzi n’ubworozi igera ku 3,000.
SINA Gérard arasaba Abanyarwanda kwitabira kugura no gukoresha ibikorerwa mu Rwanda kuko ari bwo buryo igihugu kizakomeza kubaka ubukungu butajegajega kidatagaguje amaboko mu guhaha ibiva mu mahanga usanga rimwe na rimwe hari ibyo mu Rwanda bibirusha ubuziranenge.
SINA Gérard ahamya ko Nyakubahwa Perezida Paul Kagame ashyigikiye cyane Abanyarwanda bakura amaboko mu mufuka bakabyaza umusaruro imbaraga zabo nta mbogamizi n’imwe.
Yagize ati: “Ibyiza igihugu cyagezeho ntibyari gushoboka hatari umutekano; mboneyeho no gushima Umukuru w’Igihugu wabigizemo uruhare rukomeye.”
Mu gihe u Rwanda rwizihiza isabukuru y’imyaka 24 ishize rwibohoye, SINA Gérard yatanze ubutumwa yemeza ko ibyo yagezeho byose abikesha ubuyobozi bwiza.


text:
Ndi umukobwa w’imyaka 20 y’amavuko nkaba ntuye I Huye niga mu mashuri yisumbuye mu mwaka wa gatandatu MCP niga mba mu kigo.
Mu biruhuko bishize hari umuhungu twakundaniye kuri Whatsapp ariko jye ntabwo nari muzi ndetse sinzi naho numero yajye yayikuye,ariko igitangaje nuko jye ibyo ntabyitayeho,ubwo twaraganiriye byimazeyo tubicishije kuri whatsapp.
Umuhungu yabwiraga amagambo meza aryohereye najye ku buryo yankoraga ku mutima ariko jye nkaba nari narifashe ku buryo ntazakora imibonano mpuzabitsina,ariko uko uwo muhungu yakomezaga kubwira ayo magambo niko nakomezaga kumva hari ibintu biri ku nkirigita mu gitsina cyajye kugeza naho amaye gahunda yo kuzajya kumusura najye sinigeze mpakana pe.
Ubwo hari kuwa gatandatu maze mfata imodoka imvana ingoma jya I Tumba,ubwo mpageze aranyakira ampa Fanta,ariko Fanta yayivanye mu cyumba ipfunduye,sinamenye ibyo yashyizemo kuko nyigejeje hagati natangiye kumva ndigucika intege nuko ntangira kureba icyoroshye,niko kumva ubushyuhe umubiri wose maze ntangira ku mwegera ndamukorakora kugeza naho nduhanye iminwa,hashize ingahe maze tuba twageze mu cyumba maze tuba dukoranye imibonano mpuzabitsina yewe naranaraye ubwo bwari bucye tunasubira ku ishuli.
Ubwo bwaracyeye maze numva ndiguhagarara maze nkatitira amaguru kugeza aho gutera intabwe bitari binyoroheye,ubwo narihanganye maze ndatsindagira nawe aramperekeza ubwo antegera moto maze ndataha uwo munsi mpita najya ku ishuli,ariko mbabwije ukuri pe kuva icyo gihe nakora imibonano mpuzabitsina mpora numva naka umubiri wose nshaka kuyikora buri munsi kugeza naho nshaka gutoroka ikigo ngo jye gusura uwo muhungu maze ngo anzimye ariko abayobozi bagahita bamfata.
None nukuri mwicyeka ibindi kandi ntimumfate ukundi ntari ibi mbivuze kuko ntamerewe neza pe ndugarijwe,Ndagusabye niba usomye ibi wivaho utampaye inama yawe uraba utabaye ubuzima bwajye !!Ese mbigenze nte iyo mbitekereje numva nkirigitwa ku gitsina nkumva nshatse kongera gukora imibonano mpuzabitsina ?murakoze.
Ndi umukobwa w’imyaka 20 y’amavuko
Ndi umukobwa w’imyaka 20 y’amavuko nkaba ntuye I Huye niga mu mashuri yisumbuye mu mwaka wa gatandatu MCP niga mba mu kigo.


text:
Abana bahagarariye abandi mu karere ka Ngoma batangaje ibyavuye mu nama nkuru y’ababana ya munani
Abana bitabiriye inama nkuru yabo ibahuza n’abayobozi bakuru b’igihugu bamenyesheje abana bahagarariye mu karere ka Ngoma imyanzuro n’imihigo byavuye mu nama ngarukamwaka ya munani iherutse kuba mu kwezi kwa 02/2013.
Mu nama nkuru n’abana, abana bahagarariye abandi, bavuye mu turere dutandukanye tw’igihugu bahura n’abayobozi bakuru b’igihugu bagatanga ibitekerezo kubibabangamiye.
Nkuko umwana wagiye uhagarariye abandi mu karere ka Ngoma,Ngarambe Armand,ubwo yagezaga kubandi bana imyanzuro y’ibyavuye mu nama nkuru ya munani yavuze, ngo bagaragaje ikibazo cy’ibiyobyabwenge gikomereye abana ndetse no guta amashuri maze bifatirwa imyanzuro.
Yagize ati â€Inama yibanze kukibazo cy’ibiyobyabwenge cyane cyane mu bana ndetse n’ikibazo cy’abahohotera abana. rwose nabwira abantu bose ko nuwabitekerezaga aherukiraho kuko police ingabo natwe abana twafashe ingamba zo kubarwanya.â€
Mu kiganiro urwego rw’ingabo mu karere Ngoma bwahaye aba babana bagera kuri 168 bari bitabiriye inama kuri uyu wa 20/04/2013, uru rwego rwasabye abana kurwanya ibiyobyabwenge kuko ariyo ntandaro ituma habaho ihohoterwa.
Aba babana basabwe kujya batanga amakuru kubantu bose babonye babicuruza cyangwa babinywa.
Umukozi ushinzwe uburinganire n’iterambere ku karere ka Ngoma,Mukamizero Bellancille, avugana n’ itangazamakuru yavuze ko iyo nama yateguwe mu rwego rwo kugirango abana bamenyeshwe ibyavuye mu nama nkuru ya munani yabaye muri gashyantare uyu mwaka ndetse n’abashya muri izi komite z’abana ngo bahabwe inshingano.
Imwe mu mihigo abana b’ ingoma basinyane n’abayobozi bakuru igomba kuba yashyizwe mubikorwa bitarenze ukwezi kwa 09/04/2013, harimo ko buri mwana agomba kwiharika agira akarima k’imboga, gushyiraho gahunda ya girinkoko mwana, kugira isuku ,gushyiraho clubs zo kugira isuku no kurwanya ibiyobyabwenge n’iyindi.
Iyi nama yari yitabiriwe n’ubuyobozi bw’akarere ka Ngoma, ingabo na police ndetse n’abana 168 bagizwe na komite y’abana ku rwego rw’imirenge yose igize akarere ka Ngoma,perezida wa komite muri buri kagali kandi aba bana bari baherekejwe n’abakozi bashinzwe imibereho myiza mu mirenge.
Â


text:
Nyamasheke: Umurenge wa cyato wongeye kwegukana igikombe cy’imihigo mu karere
Ku itariki ya 5/6/2012, mu cyumba cy’inama cy’akarere ka Nyamasheke hatangarijwe ku mugaragaro uko imirenge yarushanijwe mu mihigo y’umwaka ushize, hanahembwa imirenge yaje ku isonga mu kwesa More...
Isoko rinini ry’ikawa y’u Rwanda ryatumye umusaruro wiyongera
Isoko rinini ry’icyayi cy’u Rwanda ku isoko mpuzamahanga ndetse n’igiciro cyazamutse byatumye abahinzi bongera umusaruro w’ikawa ku kigero cya 25.7% mu mezi atatu ya mbere y’uyu More...


text:
Umukobwa w’imyaka 20 witwa Abigail Thompson ukomoka muri USA yaciye ibintu hirya no hino ku isi kubera ukuntu amaze imyaka 12 afite impeta nini mu izuru rye.
Ubwo uyu mukobwa yizihizaga isabukuru y’imyaka 8,yahawe impano y’impeta ntoya, ayiseseka mu izuru rye iheramo byatumye ayimarana imyaka 12 yose.
Abigail Thompson yavuze ko yageze nyuma yibagirwa ko afite iyi mpeta kugeza ubwo yimyiye abona irasohotse.
Yagize ati “Sinibukaga ko yaheze mu izuru ryanjye.Njye na mama twagize ngo umwe mu nshuti zanjye yarayijyanye ariko natunguwe n’uko ubwo nari ndimo kwimyira ndebye ku muswari mbona hariho impeta.”
Uyu mukobwa yavuze ko mu myaka 12 yari amaranye iyi mpeta mu izuru rye,nta kibazo cyo guhumeka cyangwa ikindi icyari cyo cyose yahuye nacyo.


text:
Ku gicamunsi cyo kuri uyu wa 28 Nzeri 2018, mu murenge wa Burega nibwo hakozwe igikorwa cyo kwishyuza bamwe mu baturage bagurijwe amafaranga ya VUP (Vision 2020 Umurenge Program).
Byaje kudahira bamwe nk’uko amakuru twahawe n’umwe mu bari bafashwe abivuga ko biri guteganywa ko bashobora kujyanwa mu kigo cyakira inzererezi n’abasaritswe n’ibiyobyabwenge giherereye ahitwa i Tare muri kano karere.
Ku masaha y’igicamunsi, ukuriye urwego rwa DASSO mu karere ka Rulindo yajyanye abaturage 7 bivugwako banze kwishyura ayo mafaranga mu kigo cy’inzererezi.
Twashatse kumenya icyo ubuyobozi bw’inzego z’ibanze bubivugaho, maze umwe mu bayobora Akagali ka Butangampundu witwa Kamali Aaron agira ati "Abo bantu koko bambuye VUP, ariko mbaheruka bari ku murenge nyuma yaho ntago nzi iyo bajyanywe".
Bosenibamwe Aime, Umuyobozi w’Ibigo cy’igororamuco mu Rwanda, we yagize ati "ibi bigo byakira abafite imyitwarire mibi, bananiye abaturage, umujura, umunnywa rumogi, inzererezi n’abandi bafite imyitwarire idahwitse ibangamiye rubanda (...)".
Akomeza avuga ko koko niba hari abantu bambuye amafaranga ya VUP we yise abahemu, bagomba gushyikirizwa abunzi ndetse n’inkiko bakabafasha bakishyura byananirana hakaba hagwatirwa n’imitungo yabo.